הוועדה לענייני ביקורת המדינה, כנסת 25, פרוטוקול מספר 61, 2023-10-18 00:00

מיקי לוי: אני מתכבד לפתוח את ישיבת הוועדה לענייני ביקורת המדינה

מיקי לוי:  היום יום רביעי, ג' בחשון התשפ"ד

מיקי לוי:  בנושא היערכות הרשויות המקומיות לטיפול בנפגעי חרדה בשעת חירום – דוח מבקר המדינה 71ג 2021

מיקי לוי:  הדוח הזה אמנם הוא לפני שנתיים, אבל הוא רלוונטי לימים אלה, על אחת כמה וכמה

מיקי לוי:  לכן בחרתי לקיים את הדיון, למרות הלחצים

מיקי לוי:  זו ישיבתה הראשונה של הוועדה לענייני ביקורת המדינה

מיקי לוי:  עד עתה נמנענו כדי לא לפגוע בעבודתם של משרדי הממשלה או של גורמים במגזר המוניציפלי

מיקי לוי:  אבל חשבתי שמאחר שפרוץ המאורעות חיים לקיים אותה

מיקי לוי:       מה כבר אפשר להגיד ולא נאמר ב-12 הימים האחרונים? כולנו אבלים, כואבים, דואגים לשלום חיילינו

מיקי לוי:  כולנו מתפללים לשלום החטופים ולחזרתם הבטוחה הביתה

מיקי לוי:  אני מבקש לשלוח רפואה שלמה לפצועים, לאחל להם חזרה מהירה, שלמה לחיי השגרה

מיקי לוי:  זה לא יהיה פשוט

מיקי לוי:  זה לא יהיה פשוט גם ברמה הלאומית

מיקי לוי:  כן, אנחנו כועסים

מיקי לוי:  כועסים מאוד מאוד

מיקי לוי:  ויש הרבה שאלות: איך זה קרה? למה זה קרה? לא עתה נבדוק, עת לכל דבר

מיקי לוי:  אבל בד בבד עם כל התחושות הקשות הללו, אנחנו רואים ושותפים להתגייסות המאסיבית, פנומנלית של אזרחי המדינה באשר הם בכל מגזר

מיקי לוי:  ה-CO הוא פשוט אדיר וההתגייסות – זו עם ישראל במיטבו

מיקי לוי:  היכן שיש פערים מוצאים שם מתנדבים

מיקי לוי:       אני מודע ומבין את הקושי העצום, המעמסה הכבדה שמוטלת כעת על משרדי הממשלה ואני משתדל לא להטריד אותם

מיקי לוי:  אבל אני בטוח כי כולם פועלים ללא הפסק, יום ולילה, לטובת העניין

מיקי לוי:  יחד עם זאת, אנחנו כאן בכנסת

מיקי לוי:  ומכיוון שהמליאה איננה עובדת בוועדה זו בפרט תפקידנו ומחויבותנו היא להאיר ולהציג דוחות ביקורת אשר בחנו ובוחנים הן במבט לאחור בביקורת בזמן

מיקי לוי:  מה עוד שהביקורות האלה רלוונטיות לימים אלה

מיקי לוי:       מזה הרבה זמן אני אומר וקורא, אסור לביקורת להעלות אבק על המדף

מיקי לוי:  אין בכוונתה של הוועדה להרפות את ידי העוסקים במלאכה, אבל היא חייבת להיאמר

מיקי לוי:  וכל מי שיושב כאן חייב לחזור למשרדו, או מי שצופה בנו, ולעשות ככל שביכולתו על מנת לתקלן את הליקוי

מיקי לוי:  לסגור את הפער על מנת למנוע אסונות וטרגדיות מהסוג שאנחנו רואים וחווים עתה

מיקי לוי:  הכנסת חייבת למלא את תפקידה, שהוא לפקח, לסייע ולתווך בין האזרחים, הארגונים, הרשויות, לבין משרדי הממשלה

מיקי לוי:  לשם כך אנחנו פה

מיקי לוי:  לא לחינם בחרתי לעסוק בדיון הראשון של הוועדה במושב זה בנושא היערכות הרשויות המקומיות לטיפול בנפגעי החרדה

מיקי לוי:  אני יודע שידי הרשויות מלאות בעבודה

מיקי לוי:  נראה לי שנושא זה אמור להיות בראש סדר העדיפויות לעת הזו, בהמשך להצלת חיים פיזית שכרגע הם עוסקים בו

מיקי לוי:       "חרדה" – המילה הזאת מלווה אותנו מאז פרוץ האירועים ופוסט טראומה ועוד כל מיני מונחים שקשה לנו לבלוע אותם

מיקי לוי:  אבל בעיקר מטרידה אותי ורבים אחרים הטראומה והחרדה לדור הצעיר, לקשישים, לניצולי השואה, הנוער, הילדים שלנו שלא הפסיקו להתאושש מאירועים וטראומות של הקורונה

מיקי לוי:  מאירועים וטראומות של סבבים בעוטף

מיקי לוי:  כעת חווים אירוע קשה וקיומי אף יותר, שבו שגרת החיים שלהם נעצרה והם יושבים בחדרים מוגנים או מפונים מבתיהם למקומות אחרים שהם זרים להם

מיקי לוי:       אני מבקש לשמוע כאן בדיון מה תפיסת ההפעלה של שירותי חירום לאירועי הדחק באוכלוסייה האזרחית בעת הזאת

מיקי לוי:  מה הסיוע הראשוני והמיידי בשטח

מיקי לוי:  איך זה מסתדר עם המעגלים האחרים במרפאות בריאות הנפש של קופות החולים ומשרד הבריאות

מיקי לוי:  מרכזי חוסן ברשויות בהן הם קיימים או אתרי דחק של בתי החולים

מיקי לוי:  ולא חשוב מכך – מהי תוכנית הפעולה לעתיד

מיקי לוי:  כל מרכזי הסיוע צומצמו בשליש

מיקי לוי:  הם היו 75 נקודות בכל חלקי הארץ

מיקי לוי:  זה גם מעט מאוד וצומצמו ל-50

מיקי לוי:  נשאלת השאלה אנא אנו הולכים? ואם היה צריך לעשות את זה

מיקי לוי:  תחושה רעה שהמדינה משכה ידה מהעניינים האלה

מיקי לוי:  ועוד נושא שאמור להיות מטופל ברמה הפדרלית הארצית מטופל על ידי הרשויות, עם כל הלחצים שיש לו

מיקי לוי:  המדינה פשוט, הממשלה, המדינה, מה שאתם רוצים, אינה נמצאת שם

מיקי לוי:       אני מבקש לשמוע ממשרד מבקר המדינה את פירוט עיקרי הדוח

מיקי לוי:  בבקשה

מירה רזין: שלום רב אדוני יושב הראש, חברי כנסת, משתתפי הדיון

מירה רזין:  אני אומר כמה מלים כלליות בפתיחה ואעביר לרוני להבי להעביר את המצגת

מירה רזין:  נמצאים איתנו בדיון מר זיאד אסעד, שהוא מנהל אגף שהכינו את הדוח, ונירית זקס, שהיא אחת מצוות הביקורת

מירה רזין:       אז הדוח באמת פורסם במאי 2021, והנתונים בו הם מהשנים 2017, אה, יולי סליחה, 2021

מירה רזין:  והנתונים הם 2019 ו-2017

מירה רזין:  אני רוצה רק לציין שדוח קודם שלנו בנושא של היערכות הרשויות המקומיות לטיפול בנפגעי חרדה בשעת חירום פורסם ב-2015

מירה רזין:  והוא כלל, הוא עסק בעיקר בדרום הארץ

מירה רזין:  ובעקבות רפורמה שנעשתה בהפעלה של מענה נפשי לאוכלוסייה בשעת חירום הכנו את הדוח הזה והרחבנו את הבדיקה לצפון הארץ ולמספר ערים במרכז הארץ

מירה רזין:  אז רוני להבי תציג את עיקרי הדוח

רוני להבי: שלום אדוני יושב הראש, אורחים נכבדים

רוני להבי:  הדוח אמנם נקרא היערכות הרשויות המקומיות לטיפול בנפגעי חרדה בשעת חירום, אבל כמו שאתה הזכרת באמת, הרשויות הן בעצם לבנת היסוד והתושב בדרך כלל הראשון שפונים אליו זה הרשות

רוני להבי:  אבל הביקורת נערכה באמת ב-12 רשויות מקומיות: עיריות אשדוד, אשקלון, באר שבע, חיפה, נתיבות, קריית שמונה, שדרות ותל אביב

רוני להבי:  ובמועצות האזוריות אשכול, גולן, מטה אשר ודרום הגליל

רוני להבי:  כשאנחנו ניסינו לבדוק גם מה קורה בגבול הצפון וגם מה קורה בדרום, שבזמנו היה הרבה יותר רלוונטי

רוני להבי:  לצערנו כנראה היום פחות

רוני להבי:  זה לא רק, סליחה

רוני להבי:  לא פחות, אבל לא רק הכוונה

רוני להבי:  וגם לראות מה קורה בעיריות גדולות, שגם שם הכול יכול להגיע והיום מגיע לכל מקום

רוני להבי:       משרד הבריאות שאמון על חוזר המנכ"ל שתכף אני אתייחס אליו, ששינה למעשה את התפיסה לטיפול בנפגעי חרדה בשנת 2018

רוני להבי:  משרד החינוך, בכל האספקט של טיפול בתלמידים

רוני להבי:  משרד הרווחה וגם משרד ראש הממשלה

רוני להבי:  הגענו גם לרח"ל, הגענו, פשוט לא הזכרנו שם את הכול

רוני להבי:  את מרכז השלטון המקומי

רוני להבי:  ובדקנו למעשה כמה נושאים: בדקנו את האסטרטגיה הלאומית, האם קיימת אסטרטגיה לאומית ליצירת חוסן אזרחי

רוני להבי:  את מעורבות משרדי הממשלה הנוגעים בדבר והרשויות המקומיות, בעקבות הרפורמה הזאת בבריאות הנפש ב-2018

רוני להבי:  טיפול בנפגעי חרדה בדרום הארץ, כשניסינו להשוות בין רשויות שיש להן מרכז חוסן לבין כאלה שאין להן

רוני להבי:  שאז היה בעיקר נתיבות, שהיום כבר אני מבינה שכן יש שם מרכז חוסן

רוני להבי:  ובכלל בדקנו את תהליך גיבוש המענה לנפגעי חרדה בצפון הארץ

רוני להבי:       אני רוצה באמת לדייק שהנתונים שאני אציג הם באמת רלוונטיים לדוח ל-2017-2019

רוני להבי:  אני מניחה ואולי אחר כך יוכלו לתקן אותי אם היה איזה שהוא שינוי

רוני להבי:  אז לפחות במספר מרכזי החוסן אני חושבת שהיה שינוי

רוני להבי:       אני אציג רגע כמה נתוני מפתח: אז היו כ-14,000 נפגעי חרדה שטופלו באתרים ייעודיים

רוני להבי:  אתרים ייעודיים זה אתרים שנקבעו לכך

רוני להבי:  זה לא אומר שאין נפגעי חרדה שלא טופלו או במקומות אחרים או באופן פרטי

רוני להבי:  מתוכם 4,700 נפגעי חרדה טופלו במסגרת נוהל חרדה, שזה נוהל מ-2006 של המוסד לביטוח לאומי

רוני להבי:  שלמעשה מאפשר קבלת 12 טיפולים במימון המדינה בדרך הרבה הרבה יותר קלה ופחות בירוקרטית

רוני להבי:  זה היה באמת מהפך כשהוא יצא

רוני להבי:  אבל רק כ-4,700 מתוכם טופלו במסגרת הנוהל הזה

רוני להבי:  כ-14 מיליון ש"ח זה הסכומים שביטוח לאומי השקיע בזמנו

רוני להבי:  היו אז 11 מרכזי חוסן

רוני להבי:  בדרום הארץ היו חמישה, יהודה ושומרון ארבעה

רוני להבי:  ועוד אחד בדואי ועוד, ברח לי לרגע

רוני להבי:  שהתקציב שלהם, הכולל, היה כ-18 מיליון ש"ח

רוני להבי:       אנחנו מיפינו 451 תלמידים נפגעי חרדה שטופלו בשירות הפסיכולוגי החינוכי בעוטף עזה בשנת - - -

רוני להבי:  ובאמת, כמו שהזכרת, 50 מרפאות בריאות נפש בקופות החולים ברחבי הארץ שאמורות לתת מענה לנפגעי חרדה בחירום לעומת 75 מת"נים שהיו קודם

רוני להבי:  מת"נים זה מרכזי תמיכה נפשית שבאמת היו באחריות הרשויות המקומיות

רוני להבי:  ובעצם המהפך של מה שעשה חוזר המנכ"ל זה העביר למעשה את האחריות מהרשויות המקומיות לקופות החולים לטפל בנפגעי חרדה

רוני להבי:       אז הנושא הראשון באמת זה אסטרטגיה לאומית לבניית חוסן לאומי

רוני להבי:  יש מחקרים שמראים שככל שהחוסן החברתי שלנו יהיה יותר חזק, גם קהילתי וגם פרטי וגם אישי, אז כך ההתמודדות שלנו במצבי לחץ תהיה יותר טובה

רוני להבי:  מצבי חירום

רוני להבי:  אנחנו למעשה הסתכלנו על שני נתונים של השלטון המרכזי: אחד היה שולחנות עגולים בנושא מתחברים לחוסן בחירום

רוני להבי:  הייתה עבודה של שנה שהוביל בזמנו משרד ראש הממשלה בשנים 2016 ו-2017

רוני להבי:  היו שם שעות על גבי שעות של דיונים

רוני להבי:  אנחנו קראנו אז ממש עשרות, אם לא אפילו מאות, עמודי פרוטוקולים של אנשים מכל המגזרים

רוני להבי:  שהתפיסה באמת הייתה שצריך בשעת חירום, צריך את כל המגזרים במדינה

רוני להבי:  המגזר הציבורי, מגזר העסקי והמגזר השלישי

רוני להבי:  וכולם צריכים לשלב כוחות ולפעול

רוני להבי:  רק ככה באמת נצליח לפעול בשעת חירום

רוני להבי:  אז באמת דובר

רוני להבי:  ואפילו הגיעו לשלב של פיילוט בתוכנית הזאת

רוני להבי:  היה רכז אפילו שהיה אמור להתחיל לפועל

רוני להבי:  אבל בסוף התוכנית הזאת לא יצאה לידי ביטוי

רוני להבי:  היה צריך החלטת ממשלה שבסוף לא עלתה

רוני להבי:       גם בנוסף הייתה תוכנית של משרד הבריאות, ועדת ההיגוי העליונה במרכזי החוסן, על פריסת מרכזי חוסן בכל הארץ, לא רק באזורי העימות

רוני להבי:  זה נדון אז ב-2019

רוני להבי:  גם, היו דיונים, ממש הגיעו לכדי כמעט מימוש

רוני להבי:  אבל אז, שוב, הרבה פעמים בענייני תקציב, התוכנית הזאת בסוף נתקעה ולא קודמה

רוני להבי:  באמת ההמלצה שלנו אז הייתה שגם משרד ראש הממשלה, משרד הבריאות, משרד הביטחון, ימשיכו לקדם את התוכניות האלה

רוני להבי:  גם של המודל הבין מגזרי בחירום וגם ועדת ההיגוי העליונה של משרד הבריאות, היא תפעל להמשך הקמת מרכזי חוסן בפריסה ארצית עד המימוש המלא

רוני להבי:  בפועל, אגב, כן אני מבינה שפתחו בסוף גם מרכזים בצפון

רוני להבי:  שני מרכזי חוסן, אמנם שמשרד הביטחון מממן אותם, לא משרד הבריאות

רוני להבי:  הם לא כפופים, לא? בסוף זה לא? טוב, תקנו אותי אחר כך

רוני להבי:  אבל כן מרכז חוסן בנתיבות

רוני להבי:  נכון? שכן נתפח

רוני להבי:  ולמשל, זה יוזכר אחר כך, בצפון, פשוט פתחו לבד, המועצה האזורית גולן פתחה לעצמה מרכז חוסן, שלא כפוף גם כן לוועדת ההיגוי העליונה

רוני להבי:       אני אזכיר ממש בקצרה, מעגלי הטיפול לפי חוזר המנכ"ל מדבר על חמישה מעגלי טיפול: הסיוע הראשוני במקום האירוע, מודל מעשה שאולי ממש באנשים הראשונים שמגיעים למקום, צריכים לעזור ברגע, לאנשים שנראים כנפגעי חרדה

רוני להבי:  מרפאות בריאות הנפש של קופות החולים, שאלה 50 המרפאות שמדוברות

רוני להבי:  מרכזי החוסן ששוב, אז היו 11 מרכזי חוסן

רוני להבי:  אתרי דחק של בתי חולים, שזה מרחבים טיפוליים שקולטים אוכלוסייה שהם בעצם סמוכים לבתי חולים

רוני להבי:  וטיפול המשך לפי נוהל חרדה

רוני להבי:  ששוב, זה או באתרים ייעודיים כמו מרכזי חוסן או באמת במקומות שמוכרים לזה על ידי מרכז, משרד הבריאות

רוני להבי:       חוזר המנכ"ל ממשרד הבריאות, שוב, צמצם לשליש – מ-75 אתרים ל-50 מרפאות

רוני להבי:  למעשה נמצאים רק ב-30 רשויות מקומיות

רוני להבי:  יש פה את התרשים שמראה את הפריסה

רוני להבי:  מתוך 257 רשויות היום כבר יש 259, רק ב-30 מהם יש מרפאות

רוני להבי:  שמונה מרפאות בצפון, 18 מרפאות במרכז, 4 מרפאות בדרום

רוני להבי:  אני כן רוצה להגיד שבדרום יש גם את מרכזי החוסן, ולכן אין שם, זה המפות האלה הן בנוסף

רוני להבי:  וההמלצה הייתה באמת שמשרד הבריאות, בשיתוף קופות החולים, יבחנו את פריסתן של מרפאות בריאות הנפש

רוני להבי:  להתאים לגודל האוכלוסייה ברשויות המקומיות ולפריסה הגיאוגרפית באופן שיוכל לתת באמת מענה הולם לנפגעי החרדה

רוני להבי:       אני לא הזכרתי את זה בהתחלה, אבל מחקרים מראים שעל כל נפגע פיזי יהיו 25 נפגעי חרדה בשעת חירום

רוני להבי:  אז המספרים הם עצומים

רוני להבי:  מדברים על מתקפות בצפון ובדרום, זה באמת מדברים פה על עשרות אלפים של נפגעי חרדה

רוני להבי:       בתרשים הבא, כן

רוני להבי:  הנתונים ממש מראים כמה מרפאות יש, אני לא אפרט, אבל כמה בכל רשות מקומית כמה מרפאות יש

רוני להבי:  אנחנו רואים בתל אביב ובירושלים, שזה הערים באמת גדולות, ארבע מרפאות

רוני להבי:  אבל רוב שאר הרשויות יש לכל היותר מרפאה אחת או שתיים

רוני להבי:  שבחיפה יש שלוש, בבני ברק יש גם שלוש

רוני להבי:  מודיעין מכבים שלוש

רוני להבי:  שוב, באופן יחסי, לא באופן יחסי למספר האוכלוסייה

רוני להבי:       אנחנו בדקנו גם את כוח האדם של המרפאות האלה בשעת חירום

רוני להבי:  אני אגיד שגם, אולי בלה אחר כך תוסיף, גם בשגרה חסרים לנו מטפלים לבריאות הנפש

רוני להבי:  אז בחירום על אחת כמה וכמה שגם חלקם מגויסים ולא כולם מרותקים משקית

רוני להבי:  ויש רופאים שעובדים בכמה מקומות במקביל

רוני להבי:  אז גם עשינו גם הליך שיתוף ציבור במסגרת הביקורת

רוני להבי:  ישבנו עם קבוצות מיקוד גם של תושבי הצפון וגם של תושבי הדרום

רוני להבי:  שמענו באמת דברים מאוד קשים

רוני להבי:  שרוצים לפנות ואין למי לפנות, חסר כוח אדם

רוני להבי:  גם אנשים שצריכים מעבר לפעמים, הרי הטיפול בנפגעי חרדה לא מסתיים במענה ראשוני

רוני להבי:  צריך הרבה פעמים מענה המשך

רוני להבי:  אז אין למי לפנות ותורים ארוכים

רוני להבי:  ואם אתה גם נמצא רחוק ואתה לא תמיד יכול לקבל את זה באופן מקוון, למרות שהיום אני מבינה שהפתרונות המקוונים קיימים ונמצאים הרבה יותר, בטח מאז הקורונה

רוני להבי:  אבל עדיין, מי שגם צריך מישהו שיסתכל לו בעיניים ויחזיק לו את היד

רוני להבי:  זה לא תמיד פשוט

רוני להבי:       לכן המלצנו שמשרד הבריאות, בשיתוף קופות החולים, יפעלו להשלמת כוח האדם המקצועי הנשרד לאיוש מרפאות אלו בחירום

רוני להבי:  שוב, ברור לנו שזה לא דבר פשוט

רוני להבי:  לא בשגרה ועל אחת כמה בחירום

יוראי להב-הרצנו: יש נתונים של כמה זמן המתנה ממוצע אדם נדרש לחכות?     

רוני להבי: לא היה לנו

רוני להבי:  לא בדקנו אז נתונים

רוני להבי:  אבל לפחות בקבוצות שעשינו דיברו גם על שבועות

מיקי לוי: שבועות זה טוב

מיקי לוי:  השאלה אם זה לא חודשים ומעל חצי שנה

מיקי לוי:  אני שמעתי דברים

יוראי להב-הרצנו: כן, לכן אני שואל

רוני להבי: לא, כי אתה באמת בדחק נפשי, שבועות זה המון

רוני להבי:  המון

רוני להבי:  הטיפול הוא צריך להיות מיידי כמה שיותר

רוני להבי:  כאילו, אדם שאחרת, אתה יכול, אתה יכול לחסוך לאדם להגיע לפוסט טראומה אם תטפל בו ממש כמה שיותר מהר

רוני להבי:  שבועות זה המון במונחים האלה

רוני להבי:  במטלת ההמשך אולי נעשה גם את זה

רוני להבי:       הסתכלנו גם על תקציבי מרכזי החוסן

רוני להבי:  הזכרתי מקודם שמדובר על 18 מיליון ש"ח לשנת 2019

רוני להבי:  שבעצם אחת הטענות העיקריות זה מורכב, כל משרד ככה תורם איזה משהו, גם המשרד לפיתוח הפריפריה, הנגב והגליל

רוני להבי:  משרד העלייה והקליטה

רוני להבי:  משרד לשוויון חברתי

רוני להבי:  משרד ראש הממשלה, רח"ל, משרד הרווחה, משרד האוצר וכמובן משרד הבריאות

רוני להבי:  הצורך הזה כל פעם לאגם את המשאבים, משאבים שלא נתונים בבסיס התקציב – מאוד מקשה על תפקוד רציף של מרכזי החוסן

רוני להבי:  שממש לפעמים מוצאים את עצמם מתחננים למשרדים לקבל תקציב

רוני להבי:  וההמלצה הייתה באמת שמשרד האוצר יבחן מסגרת תקציבים שתעוגן בבסיס התקציב של אחד ממשרדי הממשלה הרלוונטיים

רוני להבי:  ולקבוע מנגנון לאבחון התקציב הזה, כי כל פעם הוא משתנה ומתעדכן

רוני להבי:       אגב, זה נכון, אנחנו פה הצגנו בשקף את עוטף עזה, אבל בדקנו גם את שאר, גם ביהודה ושומרון וגם בבדואי

רוני להבי:  קצת הרכבים שונים, אבל העיקרון הוא אותו עיקרון

רוני להבי:       בדקנו גם את פיקוח ובקרה על מרכזי החוסן

רוני להבי:  משרד הבריאות באמת בחוסר כוח אדם מנסה לבצע ביקורות

רוני להבי:  מי שמפעיל, אגב, את מרכזי החוסן, זה שני מפעילים היום

בלה בן גרשון: יש בצפון ויש בדרום

בלה בן גרשון:  אני עוד מעט אתייחס

רוני להבי: אוקיי

רוני להבי:  אבל זה מישהו שזוכה במכרז של משרד הבריאות

רוני להבי:  ואז הייתה הקואליציה הישראלית לטראומה, שאני מניחה שהיא עדיין עובדת בדרום

רוני להבי:  ומשרד הבריאות אמור לבצע ביקורות על, פיקוח למעשה על התפקוד שלהם

רוני להבי:  הבנו שהם אכן עשו, ניסו לעשות

רוני להבי:  אבל שוב, יש באמת בעיות של כוח אדם

רוני להבי:  בכל מקרה, לא מצאנו סיכומים של הביקורות האלה

רוני להבי:  לא מצאנו גם שקבעו מדדי פיקוח ובקרה ומדדי הצלחה

רוני להבי:  איך אנחנו יודעים שבאמת, טיפלתם ב-5% מהאוכלוסייה

רוני להבי:  זה טוב, זה רע, את מי פספסתם? זמני המתנה

רוני להבי:  אין, לא מצאנו נתונים כאלה שיש בידי משרד הבריאות אז

רוני להבי:  אולי יש היום

רוני להבי:       אז גם ניסו, אחת הדברים שעוד עלו בדוח, שניסו למצוא מומחים מהאקדמיה שיקבעו את המדדים האלה

רוני להבי:  ואז גם הבנו, התשובה הייתה שמחפשים לזה תקציב, מנסים לקדם את זה

רוני להבי:  לפי מה שידוע לנו זה לא התקדם

רוני להבי:  אני מקווה אולי שכן

רוני להבי:  באמת ההמלצה הייתה שהם צריכים לפעול להכנת דוחות פיקוח ובקרה

רוני להבי:  סיכומי בקרה שנתיים שכוללים גם את התקציבים, לדון על זה וגם לגבש תוכניות פיקוח ובקרה ולבחון את הקצאת כוח האדם הנדרש ליישומה

רוני להבי:  הבנו שבאמת קשה לעשות את הביקורות האלה בהיעדר כוח אדם מתאים

רוני להבי:  וגם שוועדת ההיגוי העליונה של משרד הבריאות תפעל לקביעת המדדים האלה של בקרה והצלחה

רוני להבי:  ושהיא באמת תוכל לעשות פיקוח ובקרה יעילים על מרכזי החוסן

רוני להבי:       בהמשך בדקנו גם רשויות מקומיות, כי בעצם הדוח התייחס, אחרי שגמרנו, הסתכלנו ככה בגדול על כל הגורמים המעורבים עשינו איזה זום אין לרשויות המקומיות בדרום

רוני להבי:  על כל מיני סוגיות

רוני להבי:  שוב, כאמור, הרשויות המקומיות עושות כמיטב יכולתן

רוני להבי:  האחריות היא לא שלהן, אבל באמת הן מנסות לעשות בכלים המאוד מוגבלים שיש להן

רוני להבי:  אחד הנושאים שהסתכלנו עליהם זה העברת מידע בין גורמי הטיפול

רוני להבי:  הרשויות בזמנו התלוננו בפנינו שהם לא יודעים כמה מטופלים יש

רוני להבי:  כמה, שוב, גם הרבה מאוד תלוי באיזה מרכז חוסן

רוני להבי:  יש מרכזי חוסן שעובדים מאוד מאוד בצמוד לרשות ואז הנתונים כן עוברים יותר טוב, פחות טוב

רוני להבי:  אבל אין מנגנון מסודר שמעביר לרשות

רוני להבי:  הרשות לא תמיד יודעת אפילו כמה טופלו במרכז החוסן, כמה טופלו בקופות החולים

רוני להבי:  כל העברת המידע שנכון שהיא רגישה כי מדובר פה במידע רפואי רגיש, אבל עדיין צריך למצוא איזה שהם מנגנונים שיעבירו את המידע

רוני להבי:  וקשה לרשויות ככה לתת טיפול כשהן לא יודעות אפילו על כמה באמת אנשים מדובר

רוני להבי:  ראינו גם שיש בעיה של העברת נתונים בין השפ"ח לבין מרכזי החוסן

רוני להבי:  זה יכול להיות מקרים שיהיו פשוט כפל טיפולים

רוני להבי:  אם השפח"ח מטפל וגם מרכז החוסן מטפל ואף אחד לא יודע

רוני להבי:  יד אחת לא יודעת מה יד שנייה עושה

רוני להבי:  זה יכול לעורר פשוט בזבוז משאבים וחבל

רוני להבי:       ההמלצה הייתה שבאמת משרד הבריאות ישלים את הבחינה, ראשי הרשויות פשוט ביקשו את הנתונים האלה

רוני להבי:  בייחוד ברשויות שאין בהן מרכזי חוסן

רוני להבי:  וימסד איזה מתכונת להעברת נתונים שכולל מספר נפגעי חרדה, תוך כמובן שמירת חיסיון המידע של המטופלים ובהתאם לכל הדינים

רוני להבי:  משרד הבריאות, משרד החינוך, בשיתוף משרד הפנים ומרכז השלטון המקומי יבחנו איזה יצירת נוהל להעברת המידע באופן מקוון אולי בין מרכזי החוסן לשפ"חים

רוני להבי:  שוב, הכול תוך שמירה על פרטיות ובהתאם לשמירה על סודיות רפואית

רוני להבי:       עוד נקודה הייתה, דיברנו על נתיבות

רוני להבי:  שוב, היום, אז בזמנו העירייה גייסה מקורות תקציביים לטיפולים באמצעות עמותות ומתן מענה

רוני להבי:  היום אני מקווה שהדבר הזה קצת, אחרי שהקימו שם את מרכז החוסן, שגם נותן מענה למרחבים ואופקים, אם אני מבינה נכון

רוני להבי:  אז הוא קצת נפתר

רוני להבי:  שוב, המלצנו שהם ימצאו פתרונות לעניין הזה

רוני להבי:       דיברנו אז בזמנו על מרכז חוסן לחברה הבדואית שהוקם למעשה בעקבות הדוח הקודם שלנו ב-2015

רוני להבי:  שבאמת טופלו שם, ראינו כמה אנשים טופלו

רוני להבי:  שזה היה עדיין סך הכול 100 מטופלים מתוך אוכלוסייה של רבע מיליון

רוני להבי:  אין לנו נתונים עדכניים לכמה מטופלים שם היום

רוני להבי:  באמת ציינו את זה לחיוב

רוני להבי:  והדגשנו שהם באמת ינסו למצוא כמה שיותר דרכים להגיע לאוכלוסייה הבדואית, שתבין שיש לה מקום לפנות אליו

רוני להבי:       אחרי שבדקנו גם את הדרום הסתכלנו על הצפון

רוני להבי:  יש פה איזה מפה שמראה את המענים הפרוסים בצפון

רוני להבי:  שוב, מאז נוספו כנראה שני מרכזי חוסן

רוני להבי:  התחושה שהייתה, בייחוד בקבוצות מיקוד שעשינו, הייתה גם שתושבי הצפון מרגישים שאין להם מענה

רוני להבי:  אני באופן אישי שישבתי, שותפה לקבוצות, הופתעתי שהם עוד זוכרים את אירועי חדירת המחבלים שהיו לפני 20 שנה ועדיין אצלם זה טראומה בקיבוצים

רוני להבי:  אני לא רוצה אפילו לחשוב מה יהיה שם היום

רוני להבי:  גם לזה אנחנו חוזרים, מתן צורך לתת להם גם מענה לצפון

רוני להבי:       באמת דיברנו על נקודות לחיוב, שיש שני מרכזי חוסן באזור הצפון

רוני להבי:  שהובילו פורום קו העימות, שפתחו אותם

רוני להבי:  וכן את מרכז החוסן הקהילתי בתחום המועצה האזורית גולן, ששוב, לא חיכו למענה של המדינה ועשו מה שהם יכולים

רוני להבי:       זהו

רוני להבי:  זה המצב נכון לאז

רוני להבי:  באמת החלו תהליכים מאוד מקיפים, גם לקביעת אסטרטגיה לאומית וגם לפריסת מרכזי חוסן

רוני להבי:  הם טרם הושלמו

רוני להבי:  בכל המדינה היו 11 מרכזי חוסן

רוני להבי:  הם מאוד מאוד חיוניים ברמת היערכות לחירום וחיזוק החוסן החברתי

רוני להבי:  כי המרכזים האלה לא רק נותנים מענה לנפגעי חרדה

רוני להבי:  הם גם בשוטף מחזקים את החוסן, עושים הכשרות, עושים כל מיני מפגשים

רוני להבי:  אז עדיין אבל, עדיין מעט מאוד

רוני להבי:  ושוב, ההמלצה היא שמשרד הבריאות, ועדת ההיגוי העליונה, יבחנו את כל הפערים והליקויים שהעלינו בדוח ויפעלו בשיתוף מרכזי החוסן והרשויות המקומיות לתיקונם ובחינת כל ההמלצות הכלולות בדוח הזה

רוני להבי:  תודה רבה

מיקי לוי: תודה רבה

מיקי לוי:  כן, חה"כ יוראי

יוראי להב-הרצנו: תודה

יוראי להב-הרצנו:  תודה על ההצגה

יוראי להב-הרצנו:  אני לא יודע אם יש לך את הנתונים או את הכלים לענות לי, אבל אני בכל זאת אשאל

יוראי להב-הרצנו:  מאוד סבוך נושא המימון והתקצוב

יוראי להב-הרצנו:  בוודאי שזה לא בבסיס התקציב, ודאי כשזה מגיע מכל כך הרבה גופים, גם ממשלתיים, גם מקומיים, גם מגזר שלישי

יוראי להב-הרצנו:  מה הסכום שמדינת ישראל, על כל גופיה, ארגוניה, משקיעים כיום לטובת טיפול בחרדה או בחוסן נפשי אל מול ההמלצות שלכם? זאת אומרת, מה שורת הקיים ומה שורת הנדרש? יכול להיות שאת לא מסוגלת לענות על זה

יוראי להב-הרצנו:  יכול להיות שמשרד הבריאות צריך לענות על זה

רוני להבי: אין לנו, לנו אין

יוראי להב-הרצנו: מאחר ואתם מרכזים את הנושא הזה בישראל, אז יכול להיות ששווה שתגידו מה כרגע קיים, כמה כסף מושקע וכמה אתם חושבים שצריך אל מול ההמלצות של מבקר המדינה או אל מול ההערכות שלכם

יוראי להב-הרצנו:  כמה כסף חסר? כמה כסף ישנו וכמה כסף חסר?     

בלה בן גרשון: האם אתם רוצים שאני גם אתן איזה שהיא סקירה?     

מיקי לוי: לא, אנחנו רוצים שאתם תענו אחרי שנשמע את כל הנוכחים בזום

מיקי לוי:  אבל אם יש לכם תשובה נקודתית לחבר הכנסת הרצנו, אז בבקשה

בלה בן גרשון: אוקיי

בלה בן גרשון:  אז ממש בשתי מילים, כי צריך לקשור את זה לתמונה מלאה

בלה בן גרשון:  בגדול, יש עכשיו הרחבה נורא נורא גדולה

בלה בן גרשון:  גם יש מספר הרבה יותר גדול של מרכזי חוסן

בלה בן גרשון:  גם מחר אנחנו פותחים מרכז חוסן ארצי לכל מי שאין לו מרכז חוסן

בלה בן גרשון:  אז מושקעים עכשיו מיליונים על גבי מיליונים

בלה בן גרשון:  כמובן אנחנו כל הזמן מגישים את הבקשות להרחבה

יוראי להב-הרצנו: זאת לא הייתה השאלה שלי

בלה בן גרשון: אתה רוצה מספרים?     

יוראי להב-הרצנו: כן

בלה בן גרשון: מרכזי החוסן הקיימים היום, יש יותר ממה שהיו

יוראי להב-הרצנו: לא רק מרכזי החוסן

יוראי להב-הרצנו:  יש גם מרפאות שהם לא מרכזי החוסן

בלה בן גרשון: בוודאי

יוראי להב-הרצנו: אוקיי

בלה בן גרשון: אני לא יכולה להגיד לך את התקציב של המרפאות לבריאות הנפש, כי הם בעצם מקבלים תקציב בבסיס התקציב שלהם ממשרד הבריאות, שהוא כולל בתוכו את בריאות הנפש

בלה בן גרשון:  מעבר לזה, גם מרכזי החוסן של מרכז הבריאות, אז שם נכון להיום מושקעים 26 מיליון וכרגע יש תוספת של עוד כ-10 מיליון על כל התוספות שאני אתאר אותן בהמשך

יוראי להב-הרצנו: אוקיי

מיקי לוי: תודה רבה

מיקי לוי:  אני מבקש לפנות למי שנמצא בזום

מיקי לוי:  יש מישהו מהשלטון המקומי, אזורי בזום נוכח? אין

מיקי לוי:  מקופת חולים מכבי?      

ד"ר דניאל לנדסברגר: ד"ר דניאל לנדסברגר, רופא ראשי של שירותי בריאות

מיקי לוי: תגביר בבקשה רק את הקול ותציג את עצמך

ד"ר דניאל לנדסברגר: ד"ר דניאל לנדסברגר, הרופא הראשי של מכבי שירותי בריאות

מיקי לוי: כן, בוקר טוב

מיקי לוי:  תודה

ד"ר דניאל לנדסברגר: כמובן הדוח מתערבב עם המצב הנוכחי וקצת קשה לדבר על דוח ההיסטורי שהוא כביכול לפני שנתיים, בתקופה הקשה

ד"ר דניאל לנדסברגר:  בסך הכול הממצאים בדוח הם מקובלים עלינו

ד"ר דניאל לנדסברגר:  מה שאני יכול להגיד שמבחינת המצב הנוכחי אנחנו עובדים בו זמנית על מתן שירות בשגרה ובמקביל גם מתן שירות בחירום

ד"ר דניאל לנדסברגר:  בסך הכול השגרה ממשיכה

ד"ר דניאל לנדסברגר:  מכבי מפעילה כמעט את כל המרפאות שלה באופן שיטתי, גם בצפון וגם בדרום

ד"ר דניאל לנדסברגר:  כמובן כפוף להנחיות פיקוד העורף

ד"ר דניאל לנדסברגר:  בדרום, בסך הכול נשאר לנו שש מרפאות שלא הצלחנו להחזיר שירות או למצוא מצא אלטרנטיבי

ד"ר דניאל לנדסברגר:      מבחינת תחום בריאות הנפש אנחנו למעשה מתמקדים גם עם העובדים שלנו, שחלק לא קטן מהם הם במעגל הנפגעים

ד"ר דניאל לנדסברגר:  אני חושב שיש לנו בערך 120 עובדים עם קרובים, קרובי משפחה במעגל הראשון שבין שאו חללים או נעדרים, חטופים

ד"ר דניאל לנדסברגר:  לא פשוט להתמודד עם זה ובמקביל לתת שירות רופאי לכל המבוטחים שלנו

ד"ר דניאל לנדסברגר:       יש לנו, הקמנו מיד, למעשה אנחנו מתורגלים בנושא, בנושאים האלה

ד"ר דניאל לנדסברגר:  כבר שנים יש תרגילים עם משרד הבריאות להקים מרכזי סיוע

ד"ר דניאל לנדסברגר:  פתחנו קו חם פסיכולוגי, שעד היום כ-100 שיחות, שיחות טיפוליות של פסיכולוגיות עם נפגעים ועוד טיפל בעוד איזה 1,100 שיחות אחרות

ד"ר דניאל לנדסברגר:  יש קו חם של עובדים סוציאליים שעובד וגם קו חם של רופאי משפחה וילדים

ד"ר דניאל לנדסברגר:  התחושה שלנו שנותנים מענה די טוב למי שפונה

ד"ר דניאל לנדסברגר:  אין זמני המתנה, המענה הוא כמעט - - -

ד"ר דניאל לנדסברגר:  בנוסף, אנחנו מתמקדים עם בתי מלון, מפונים לבתי מלון, 84 בתי מלון

ד"ר דניאל לנדסברגר:  וגם לשם אנחנו, כל הקופות למעשה, שלחו, שולחים צוות רפואי

ד"ר דניאל לנדסברגר:  בבתי מלון יש מרפאות כמעט כל יום

ד"ר דניאל לנדסברגר:  יש רופא משפחה, ילדים

ד"ר דניאל לנדסברגר:  לאחרונה הוספנו גם בחלק רופאי נשים

ד"ר דניאל לנדסברגר:  כמובן עובדים סוציאליים

ד"ר דניאל לנדסברגר:       אנחנו מתמודדים כמו כולם עם המחסור בצוות של בריאות הנפש

ד"ר דניאל לנדסברגר:  שצריכים להבין שהמחסור הזה הוא מחסור שבא בקונטקסט

ד"ר דניאל לנדסברגר:  זה לא שפתאום יש חוסר בגלל מצב ביטחוני

ד"ר דניאל לנדסברגר:  זה כבר שנים רבות שאנחנו מתמודדים עם חוסר בתחום הזה

ד"ר דניאל לנדסברגר:  בעיקר פסיכולוגים, פסיכיאטרים ומטפלים אחרים

ד"ר דניאל לנדסברגר:  ואני לא מסכים עם מה שנאמר כאן שהכשרה - - -

ד"ר דניאל לנדסברגר:  להכשיר פסיכיאטרים זה בסביבות ה-11 שנה

ד"ר דניאל לנדסברגר:  אם אתה לוקח רופא, שש שנים רפואה ועוד ארבע חמש שנים של התמחות

ד"ר דניאל לנדסברגר:  ורק אז הוא כשיר לצאת לעבודה בקהילה

ד"ר דניאל לנדסברגר:  זה בעיה שאנחנו צריכים כבר שנים רבות

ד"ר דניאל לנדסברגר:  זה לא רק בפסיכיאטריה, יש תחומים רבים ברפואה שיש מחסור

ד"ר דניאל לנדסברגר:  אבל הנושא היום הוא חוסן, אז אני מדבר רק על התחום הזה

ד"ר דניאל לנדסברגר:  אני לא רואה כאן רובד שנוכל להכשיר פתאום פסיכיאטרים לעשות את העבודה הזאת לתקופה של מספר שבועות

ד"ר דניאל לנדסברגר:  פשוט אין

ד"ר דניאל לנדסברגר:  מה שאנחנו כן עושים זה אנחנו מבקשים מרופאי משפחה להתמודד עם מצבים נפשיים והם עושים עבודה נהדרת

ד"ר דניאל לנדסברגר:  אנחנו כן מתמודדים, אבל צורה זו או אחרת המחסור בכוח אדם לא ניתן לפתור, בטח לא בשבועות

ד"ר דניאל לנדסברגר:       חלק מהמחסור, בטח בתחומים הפרה רפואיים, הפסיכולוגים במיוחד, הוא קשור לנושא התגמור

ד"ר דניאל לנדסברגר:  וגם זה לא נראה לי שאנחנו נפתור בישיבה הזאת

ד"ר דניאל לנדסברגר:  ביחד עם זאת, אני מוכרח להגיד שיש התגייסות מאוד מאוד יפה גם של העובדים שלנו, גם של המגזר הפרטי אפילו אפשר להגיד במקרים רבים

ד"ר דניאל לנדסברגר:  ואנחנו לא חשים כרגע מחסור חמור

ד"ר דניאל לנדסברגר:  משרד הבריאות גם הזרים משאבים, לפחות עכשיו

ד"ר דניאל לנדסברגר:  כך שהבעיה כרגע לא תקציבית, אלא יותר עניין של עובדים

ד"ר דניאל לנדסברגר:  כאילו, עובדים בתחום

ד"ר דניאל לנדסברגר:  אבל יש לנו תוכניות ואני אופטימי, לפחות לגבי ההתמודדות של קופות החולים כאן

ד"ר דניאל לנדסברגר:       יש לציין שאנחנו התארגנו מאוד מהר למתן מענה

ד"ר דניאל לנדסברגר:  המענה הראשון שלנו כבר נפתח למעשה למחרת האירועים

ד"ר דניאל לנדסברגר:  ולדעתי היום רמה של טיפול רפואי, לרוב המטופלים יש מענה, לרוב המפונים

ד"ר דניאל לנדסברגר:  הבעיה יותר בנושא של רווחה לדעתי, שזה אנחנו לא אחראי

ד"ר דניאל לנדסברגר:  אבל אנשים שצריכים להתמודד שאין הם בתים, הם נודדים, אין להם עבודה

ד"ר דניאל לנדסברגר:  וזה מעבר ליכולת של קופת חולים

ד"ר דניאל לנדסברגר:       יש לציין שמסתכלים על חוסן לאומי או על חוסן אישי שהחלק, המחקרים מראים את זה בכל מקום, שהדבר הכי חשוב זה השייכות והתמיכה שמקבלים מסביב

ד"ר דניאל לנדסברגר:  אבל לאו דווקא הטיפול הרפואי או איזה שהיא תקופת הרגעה שאתה נותן

ד"ר דניאל לנדסברגר:  זה מזיק לפעמים לתת טיפול, להתמקד בנושא הרפואי

ד"ר דניאל לנדסברגר:  צריך להתמקד בנושא החברתי, במתן מענה - - - והמפונים ואפשר לקרוא להם אפילו פליטים במדינה שלהם

ד"ר דניאל לנדסברגר:  שמישהו רואה

מיקי לוי: משפט בבקשה לסיום

ד"ר דניאל לנדסברגר: זהו

ד"ר דניאל לנדסברגר:  אני חושב שצריכים להתמקד בנושא הרווחה

מיקי לוי: תודה רבה לך

מיקי לוי:  אני מבקש בכלל מכל הדוברים לנסות לתת לנו את הנושאים המרכזיים, כי יש לנו הרבה דוברים

מיקי לוי:  אורלי מרשות מקומית באר שבע, בבקשה

מיקי לוי:  כן, להעלות אותה

מיקי לוי:  בבקשה גברתי

אורלי נסימיאן: בוקר טוב

אורלי נסימיאן:  אני מדברת בשם עיריית באר שבע

אורלי נסימיאן:  המנהלת המכלול שלנו זו אתי כהן

אורלי נסימיאן:  אני שייכת לאגף הרווחה, עיריית באר שבע

אורלי נסימיאן:  נכנסתי עכשיו, בזה הרגע

אורלי נסימיאן:  אני מבינה שאני צריכה להתייחס למה אנחנו עושים פה בעיר?      אנחנו בבאר שבע אין לנו מרכז חוסן

אורלי נסימיאן:  מזה שנים היו פה כל מיני שינויים

אורלי נסימיאן:  במבצע הזה אנחנו נעזרים בקופות החולים ובכוחותינו

אורלי נסימיאן:  פתחנו אתר, קו חם, שעובדים סוציאליים מקבלים שיחות מוגלשות מהמוקד לבית

אורלי נסימיאן:  פתחנו אתר מת"ן שבדרך כלל משרד הבריאות אמור לפתוח אותו

אורלי נסימיאן:  משרד הבריאות פנה אלינו כדי שנפתח אתר מת"ן

אורלי נסימיאן:  אתר מת"ן הוא באמצעות עובדים סוציאליים, פסיכולוגים, של עיריית באר שבע

אורלי נסימיאן:  והוא מקבל פונים שמגיעים אליו

אורלי נסימיאן:  רוב הפונים שהגיעו באמת התקשרו טלפונית ועשינו הנגשה של שיחות לטלפון

אורלי נסימיאן:  כאמור, אנחנו נעזרים בקופות החולים, מכבי, לאומית, כללית ואנחנו מפנים אליהם אנשים

אורלי נסימיאן:  יש לנו פה בבאר שבע כמובן פניות של, יש לנו פה שני, יש לנו את מוקד החטופים והנעדרים שלאט לאט לצערי הפך להיות חללים

אורלי נסימיאן:  שאת החטופים והנעדרים עד כה, לצערנו, אין לנו, אנחנו אלה שתומכים בהם

אורלי נסימיאן:  את כל ההרוגים שהפכו להיות חללים אנחנו התחלנו אתמול להפנות לביטוח לאומי, שמפנה, נותן לנו, כרגע אין לו כל כך הרבה מטפלים, אז אנחנו כרגע תומכים במשפחות

אורלי נסימיאן:  אבל ביטוח לאומי התחיל לאט לאט לחבור אלינו ולתת סיוע נפשי

אורלי נסימיאן:       כמו כן נעשים המון פעולות של הרשות המקומית לטובת התושבים

אורלי נסימיאן:  יש פחות התמקלטות במקלטים, אבל בנושא חינוך, בנושא התנדבות

אורלי נסימיאן:  המון פעולות חברתיות, בעיקר בזום

אורלי נסימיאן:  יש מוקד מתנדבים מאוד גדול שמגיע לכל פנייה של קשיש, של אוכלוסיות מיוחדות

אורלי נסימיאן:  אנחנו עיר שלא מפנה תושבים כרגע

אורלי נסימיאן:  יש לאט לאט יותר ויותר פניות של תושבים לפינוי

אורלי נסימיאן:  אבל אנחנו כרגע אין לנו מדיניות לפינוי תושבים

אורלי נסימיאן:  אז כרגע אנחנו נכנסים נקודתית

אורלי נסימיאן:  אין לנו איזה משהו, אנחנו מנסים לחבר פניות מסוימות לתרומות, אבל לא משהו מסודר

אורלי נסימיאן:  זה פחות או יותר

מיקי לוי: תודה רבה לך על תמצית הדברים שלך

מיקי לוי:  אנחנו מחזקים אתכם

אורלי נסימיאן: אנחנו כמובן בקשר עם סורוקה, חשוב לי להגיד

אורלי נסימיאן:  אנחנו בקשר הדוק עם סורוקה, שמהווה פה מקום מאוד מרכזי לכל הדרום

אורלי נסימיאן:  פתחנו, סייענו להם לפתוח מוקדים לילדי עובדים, כדי שהם יוכלו לקיים פעילות שוטפת של עובדי הרפואה

אורלי נסימיאן:  ובמקביל סייענו לכל מוקדי החירום פה: משטרה, כב"ה, כל מי שפנה, חברת חשמל, - - - לילדי עובדים

אורלי נסימיאן:  כדי שהעובדים שלהם, וגם של הרשות המקומית, יגיעו לבצע את עבודתם

מיקי לוי: תודה רבה לך

מיקי לוי:  הסתדרות הפסיכולוגים בבקשה

ד"ר קרני גיגי: בוקר טוב

ד"ר קרני גיגי:  אני אנסה לא לחזור על הדברים

ד"ר קרני גיגי:       (הפרעות בשידור הזום)         

מיקי לוי: אנחנו נחזור אליה אחר כך, שירותי בריאות כללית

מיקי לוי:  תשלחו לה איזה מסרון שנחזור אליה אחר כך

מיקי לוי:  שירותי בריאות כללית, בבקשה

נורית איתן גוטמן: בוקר טוב

נורית איתן גוטמן:  נורית איתן גוטמן, עובדת סוציאלית ארצית בקופת חולים כללית

נורית איתן גוטמן:  היום לכללית יש כבר 90 מרפאות בריאות נפש בקהילה

נורית איתן גוטמן:  לגבי אורכי תור שציינת, כבוד יושב הראש, אז לאנשים שהם נפגעי המלחמה הזאת, אין תורים

נורית איתן גוטמן:  אנחנו ביטלנו את כל הבירוקרטיה, הם לא צריכים הפניית רופא משפחה

נורית איתן גוטמן:  אנחנו מפנים מהמוקדים שהם פונים אלינו ישירות למרפאות

נורית איתן גוטמן:  יוצרים איתם קשר יזום ומזמינים אותם

נורית איתן גוטמן:  יש לנו מוקד טלפוני שנפתח בשבת בבוקר, שעד כה כבר 4,000 שיחות של מטופלים נענו

נורית איתן גוטמן:  יש עוד ערוץ למטופלים שהוא שלוש שיחות תמיכה, שזה משהו שעוד התחיל בקורונה ותוגבר עכשיו

נורית איתן גוטמן:  וגם שם יש כ-70 פניות ביום של מטופלים

נורית איתן גוטמן:  שבשונה מהמוקד הטלפוני, שזה S

נורית איתן גוטמן: O

נורית איתן גוטמן: S שיחה ראשונית וקצרה, שם הם מקבלים שלוש שיחות טיפוליות בטלפון

נורית איתן גוטמן:  שזה בעצם איזה שהוא גיבוי למרפאות

נורית איתן גוטמן:       המוקד הטלפוני שלנו פתוח 24/7, למרות שבהנחיות בחוזר משרד הבריאות זה 8:00 עד 20:00

נורית איתן גוטמן:  אנחנו החלטנו לפתוח 24/7

נורית איתן גוטמן:  אנחנו נמצאים במלונות, בתיאום עם בתי החולים הפסיכיאטריים, שבעצם משרד הבריאות הגדיר שהם יהיו אחראיים על הטיפול במלונות

נורית איתן גוטמן:  ואנחנו משתדלים לתת כוח אדם גם מהמרפאות לעזרה

נורית איתן גוטמן:  זה עובדים סוציאליים, פסיכולוגים, פסיכיאטרים, שעובדים שכם אל שכם בכל אחד מהערוצים האלה

נורית איתן גוטמן:       מצטרפת למה שאומרים במכבי על המחסור הגדול

נורית איתן גוטמן:  אבל רוצה להגיד שכל הצוותים מאוד מאוד מגויסים, מאוד נרתמים ועושים עבודה מופלאה כדי לתת מענה כמה שיותר מהר וכמה שיותר מקצועי לכל מי שנפגע במלחמה

נורית איתן גוטמן:  תודה

מיקי לוי: תודה רבה לך על הדברים הממצים ובעיקר על זה שאין תור כרגע במלחמה הזאת ויש טיפול שוטף

מיקי לוי:  אני מאוד מאוד מודה לך

מיקי לוי:  הסתדרות הפסיכולוגים הצליחו לעלות? בבקשה

ד"ר קרני גיגי: כן

ד"ר קרני גיגי:  תודה וסליחה על קודם

ד"ר קרני גיגי:  אני אצטרף ואנסה להיות קצרה וממוקדת ולהגיד שעוד טרם כל המלחמה הנוכחית מדובר במחסור עצום של פסיכולוגים בכל התחומים

ד"ר קרני גיגי:  גם בקופות החולים, גם ברשויות המקומיות, חינוכיים

ד"ר קרני גיגי:  גם בבתי חולים, רפואיים ושיקומיים

ד"ר קרני גיגי:  זה דבר שאנחנו מתריעים עליו כבר הרבה מאוד שנים

ד"ר קרני גיגי:  בימים האלה, הראשונים, באמת הייתה התגייסות נהדרת

מיקי לוי: אני מתנצל שאני מפסיק אותך

מיקי לוי:  כי הרי אין לי פתרון כסף להוציא מהכובע, הלוואי והיה לי

מיקי לוי:  יש פתרון לנושא הזה?     

ד"ר קרני גיגי: לא

ד"ר קרני גיגי:  אז אני רגע אגיד על זה

ד"ר קרני גיגי:  יש במדינת ישראל מספיק פסיכולוגים שיכולים לתת שירות

ד"ר קרני גיגי:  העניין הוא שכרגע אין אף גוף שמתכלל את הדבר הזה

ד"ר קרני גיגי:  וזה גם בהתייחס לדוח מבקר המדינה שמתכלל את האירוע הזה ומחליט באיזה אופנים עובדים

ד"ר קרני גיגי:  משרד הבריאות, אגב, התחיל לגייס פסיכולוגים בהתנדבות למענים ארוכי טווח

ד"ר קרני גיגי:  שזה דבר שאנחנו מאוד מתקוממים עליו

ד"ר קרני גיגי:  לא יכול להיות שמשרד הבריאות יבסס מענים על מתנדבים

ד"ר קרני גיגי:  ואנחנו בעיקר קוראים באמת להתכנסות של הדבר הזה לגוף שיתכלל את זה

ד"ר קרני גיגי:  שיפזר את המענים בין כל הגורמים הרלוונטיים

ד"ר קרני גיגי:  כי מדובר באמת באירוע רב מערכתי ולא באירוע פסיכיאטרי, אגב

ד"ר קרני גיגי:  מטרת האירוע כרגע היא למנוע מהאירוע להפוך לאירוע פסיכיאטרי

מיקי לוי: זהו?     

ד"ר קרני גיגי: כן

ד"ר קרני גיגי:  ביקשת לקצר

ד"ר קרני גיגי:  אני יכולה לדבר עוד הרבה

מיקי לוי: תראו, אני כבר אומר לממלכה, זאת אומרת למשרדי הממשלה

מיקי לוי:  זו אחת ההערות הכי חשובות שנאמרו פה כרגע

מיקי לוי:  יש מספיק פסיכולוגים במדינת ישראל, אבל אין גוף בממלכה שמתכלל את זה

מיקי לוי:  וזה תפקידנו

מיקי לוי:  ואני כבר אומר לכם, ההערה הזאת, ההערה אם א' ועם ע', היא מבחינתי החשובה ביותר

מיקי לוי:  אפשר לתת שירות בשעת חירום

מיקי לוי:  זה לא עניין של כסף

מיקי לוי:  אבל אין גוף שמתכלל, אין גוף שמכניס אותם לתוך המחשב לטבלת האקסל ואומר עכשיו שעת חירום, אין כאן עניין של כסף

מיקי לוי:  אנחנו מטפלים כדי למנוע את הפוסט טראומה העתידית, כמו שנאמר פה, בדוח מבקר המדינה

מיקי לוי:  וזה פשוט מרתיח את הדם

מיקי לוי:  איך יש מספיק פסיכולוגים אבל אין גוף שמתכלל

מיקי לוי:  אז בשביל מה יש ממלכה? ובעניין הזה אנחנו נרצה לשמוע תשובות ממשרדי הממשלה השונים

מיקי לוי:  וזה יהיה הבסיס לדיונים הבאים

מיקי לוי:  אני לא מתכוון לרדת מהעניין הזה

מיקי לוי:  הוועדה שתפקידה לפקח על עבודת הממשלה ומשרדי הממשלה תדרוש תשובות ממשרדי הממשלה, איך מישהו מתכלל אירוע כאשר הוא מתקיים

מיקי לוי:  יש להפריד בין אירוע לבין שגרה

מיקי לוי:  אפשר לגייס את אותם פסיכולוגים פרטיים

מיקי לוי:  אני לא מאמין שמישהו יגיד לא או שירצה באיזה שהוא תשלום מטורף על כל טיפול וטיפול

מיקי לוי:       אומרת, אני מתנצל שאני לא זוכר איך קוראים לה, מארגון הפסיכולוגים, ד"ר קרני גיגי

מיקי לוי:  אוקיי, תודה, אני מתנצל

מיקי לוי:  אומרת אין אף גוף שמתכלל את האירוע

מיקי לוי:  יש מספיק פסיכולוגים במדינת ישראל שיכולים לתת שירות

מיקי לוי:  זה מדהים

מיקי לוי:  זה מדהים מה שהיא אמרה

מיקי לוי:  ומשרדי הממשלה, משרד הבריאות, משרד הרווחה, זה על הראש שלכם

מיקי לוי:  על הראש שלכם לתכלל את האירוע

מיקי לוי:  אני מאוד מודה לך ד"ר גיגי על ההערה הזאת, היא מאוד חשובה בעיניי

מיקי לוי:  והיא תשמש בסיס לדיונים הבאים של הוועדה לביקורת המדינה בנושא הכול כך חשוב הזה

מיקי לוי:  אני מבקש גם ממשרד מבקר המדינה לתת דעתו על ההערה הזאת ולוודא את זה באיזה שהיא צורה

מיקי לוי:  תודה רבה לך, אני מאוד מודה לך

מיקי לוי:  קופת חולים מאוחדת, בבקשה

ויקטור ברו: שלום, בוקר טוב מכובדי

ויקטור ברו:  שמי ויקטור ברו, אני מנהל מערך שעת חירום של קופת חולים מאוחדת

ויקטור ברו:  אני רוצה בראשית דבריי, אני אעשה את זה גם קצר, כי זמנכם יקר

ויקטור ברו:  בהמשך למה שנאמר מקודם, קחו בחשבון שרוב הפסיכותרפיסטים שנותנים שירות למשל למאוחדת, אולי גם לקופות האחרות, הם עצמאיים

ויקטור ברו:  כלומר, יש לנו הסכמים מולם, הם לא עובדי הקופה

ויקטור ברו:  ויש תחרות קשה מאוד בין הקופות לגבי תעריפי הטיפול

ויקטור ברו:  כך שהם נודדים, המטפלים נודדים בין הקופות לפי האטרקטיביות

ויקטור ברו:  וגם פה צריך לתת את הדעת על זה, בנוסף למה שיושב הראש המכובד אמר

ויקטור ברו:       אני רוצה להאיר את עיניכם במספר דברים

ויקטור ברו:  קודם כל, אנחנו בקהילה ערוכים למענה מיידי בתוך המרפאות שלנו על ידי מטפלי מעשה

ויקטור ברו:  הכשרנו 250 עובדים ממקצועות הבריאות שיודעים לתת מענה לנפגעי דחק בשטח בתוך המרפאות שלנו

ויקטור ברו:  וזה מכפיל כוח לדעתי

ויקטור ברו:  המענה הטלפוני שפתחנו ביום שבת ב-10:00 ב-7 באוקטובר לנפגעי דחק נתן כבר מענה ל-900 אנשים על ידי פסיכותרפיסטים

ויקטור ברו:  הבנו מהר מאוד שיש אוכלוסייה שצריך לתת את הדעת עליה, אלה בני ה-75 ומעלה, שהם פחות טכנולוגים ולא יודעים לאן לפנות

ויקטור ברו:  חלקם עריריים

ויקטור ברו:  ואנחנו פתחנו מוקד טלפוני ייעודי עבורם שנותן שירות במגוון רחב של תחומים, לא בהכרח רק רפואיים, אלא נושאים סוציאליים ונושאים שקשורים לשגרת היום שלהם

ויקטור ברו:  ואנחנו כבר נתנו טיפול למעל 1,000 מבוטחים כאלה

ויקטור ברו:  כולל סיוע נפשי במצוקת הדחק שלהם

ויקטור ברו:       נפגעי פעולות האיבה מקבלים סדר עדיפות עליון אצלנו בטיפול

ויקטור ברו:  ואני רוצה איזה שהיא הערה קטנה לקראת הסוף

ויקטור ברו:  תראו, אנחנו מזהים שהאתגר הגדול יהיה בהמשך ההתמודדות עם נפגעי הטראומה הפסיכולוגית, נפגעי הדחק

ויקטור ברו:  גם לאור חוסר המטפלים לכאורה שקיים

ויקטור ברו:  אני מסכים, אין חוסר של מטפלים פסיכותרפיסטים בארץ

ויקטור ברו:  אבל הם נמצאים היכן שזה יותר אטרקטיבי להם

ויקטור ברו:  ויהיה כאן מבול וצורך לתת מענה להמון המון אנשים

ויקטור ברו:  גם כך בשגרה משכי ההמתנה הם ארוכים מאוד

ויקטור ברו:  ופה צריך להכין איזה שהיא תוכנית לאומית להבנתי איך הם מקבלים תעדוף

ויקטור ברו:  כללים, קריטריונים וכדומה

ויקטור ברו:  אני אשמח לענות על שאלות נוספות אם יש

מיקי לוי: תודה רבה לך

מיקי לוי:  אם יהיו לנו אנחנו נחזור אליך

מיקי לוי:  בית החולים זיו, בבקשה

ד"ר אילה אורי: בוקר טוב

ד"ר אילה אורי:  נעים מאוד, אני ד"ר אילה אורי, אני פסיכיאטרית של ילדים ונוער בבית חולים זיו בצפת ואני מנהלת את מרפאות ילד ונוער

ד"ר אילה אורי:  אני רוצה אולי להתחיל רגע לדייק את מה שאמרה ד"ר גיגי, שאני מצטרפת אליו, לזה שיש הרבה מאוד פסיכולוגים ופסיכותרפיסטים במדינת ישראל

ד"ר אילה אורי:  אבל, וזה נכון במיוחד לגבי הפסיכולוגים, ואני חושבת שזו נקודה שגם ד"ר גיגי רצתה, אני משערת, להעביר

ד"ר אילה אורי:  שעכשיו משרד הבריאות רוצה לגייס אותם בהתנדבות

ד"ר אילה אורי:  ואתה אמרת, ובצדק, אמרתם שחסר מאוד גוף שמתכלל ולא חסר כסף

ד"ר אילה אורי:  זה לא נכון

ד"ר אילה אורי:  חסר כסף

ד"ר אילה אורי:  כי כדי שפסיכולוגים יעבדו בשירות הציבורי צריך גם לשלם להם

ד"ר אילה אורי:  ושוב, לא רק פסיכולוגים, בכלל צוות טיפולי

ד"ר אילה אורי:  אז לדייק את הנקודה הזאת

ד"ר אילה אורי:  חסר מאוד התכלול, אבל זה גם מימון

מיקי לוי: השאלה אם אני יכול להפריד, ואני מדבר אלייך כאשת מקצוע, בעתות חירום בטיפול המיידי ואחר כך באמת זה שוק חופשי, ואולי צריך להסדיר אותו

מיקי לוי:  הסדרנו בחוק כמה נושאים של תשלומים, אולי זה גם צריך לשבת על שולחנה של ועדת הכנסת אולי או ועדת הבריאות

מיקי לוי:  אבל אני שואל, השאלה אם אפשר להפריד את זה בזמן חירום? לבוא ולהגיד יש תקציב, אנחנו נותנים אותו, האוכלוסייה הזאת חשובה לנו

מיקי לוי:  לשלם איזה שהוא מחיר הגיוני

מיקי לוי:  ולפתור את הבעיות המיידיות

ד"ר אילה אורי: אה, זה בוודאי שאפשר

ד"ר אילה אורי:  אבל מה שאני באה לומר זה שצריך גם תקציב, לא רק תכלול

ד"ר אילה אורי:  בוודאי שאפשר

ד"ר אילה אורי:  ונדרשת עכשיו התגייסות גדולה

ד"ר אילה אורי:  אני יכולה להגיד מנקודת המבט שלנו כאן בזיו, שאנחנו נמצאים בקושי משמעותי

ד"ר אילה אורי:  גם משום שאנחנו במתכונת חירום כרגע בבית החולים ורוב הצוות שלנו בעצם עובד לא מהבתים שלו, כי הם מפונים מהבית

ד"ר אילה אורי:  ואנחנו בריבוי של תפקידים

ד"ר אילה אורי:  אנחנו גם צריכים להחזיק את העבודה השגרתית, כי יש לנו הרבה מאוד מטופלים בשגרה וגם לסייע במאמץ של הטיפול במפונים מאזור הדרום

ד"ר אילה אורי:  בהקשר הזה אני כן רוצה לתת באמת חיזוק חיובי גם לשטח ולמחלקות בבתי החולים הפסיכיאטריים מכל הארץ שהתגייסו מלמטה למעלה

ד"ר אילה אורי:  אבל גם משרד הבריאות לקח על זה אחריות וגלעד בודנהיימר מרכז את זה ועושה אני חושבת עבודה מצוינת

ד"ר אילה אורי:  ומחלקים את המשימות

ד"ר אילה אורי:  ואנחנו מצטרפים גם למשימה הזאת וממש עכשיו מגייסים אנשים

ד"ר אילה אורי:  אבל המשימות שיש לנו הן רבות מאוד

ד"ר אילה אורי:       אני רוצה להגיד בהקשר המקצועי, גם בזה להצטרף לד"ר גיגי, שהאירוע הזה כדי למנוע ממנו להיות מה שהיא קוראת אירוע פסיכיאטרי באמת חשובה העזרה המיידית וחשוב הטיפול המיידי כדי למנוע התפתחות של הפרעות בהמשך

ד"ר אילה אורי:  רוב האנשים יתאוששו מהטראומה הזאת

ד"ר אילה אורי:  אחוז קטן שאנחנו יכולים להשפיע עליו שיהיה כמה שיותר קטן, יזקקו אחר כך להמשך טיפול אינטנסיבי כי הם יסבלו מהפרעה משמעותית

ד"ר אילה אורי:  אבל ההשלכות הן כמובן בהרבה מאוד מעגלים

ד"ר אילה אורי:  ואם אנחנו רגע מעזים להסתכל לא רק על מה שקורה עכשיו אלא גם על היום שאחרי ועל ההמשך – כל שירותי בריאות הנפש יצטרכו לעבור להיות בראש סדר העדיפויות

ד"ר אילה אורי:  הם היו שם לרגע, לא בממשלה הזאת

ד"ר אילה אורי:  הם יצטרכו לחזור לשם, כי אחרת היכולת, למיטב הבנתי, של החברה שלנו להתאושש מזה תהיה הרבה פחות טובה

מיקי לוי: ד"ר אילה, אם אינני טועה, כי שמך אינו רשום

מיקי לוי:  קודם כל אני מודה לך שאת אומרת יש בעיית תקציב

מיקי לוי:  אז אני כבר אומר לכם, אני קורא לשר האוצר לתת דעתו לעניין הזאת

מיקי לוי:  לא זאת ועוד, האמרה הזאת לא תישאר ככה סתם בחלל

מיקי לוי:  בתום הישיבה הזאת אנחנו נוציא בשם הוועדה לביקורת המדינה מכתב לשר האוצר, שהוא נדרש, לא מתבקש, נדרש, לשים תקציב לעת הזו, עת חירום, לפחות לפתור את התקופה הקרובה

מיקי לוי:  שלושה, ארבעה, חמישה חודשים

מיקי לוי:  אחר כך ניתן את דעתנו גם לטיפול במעגלים המאוחרים יותר, אחרי שהמלחמה הזאת תסתיים

מיקי לוי:  ואני מקווה שהיא תסתיים בניצחון מוחץ, שנכחיד את החמאס מעל פני הארץ

מיקי לוי:  אבל הנושא הזה של אזרחינו, של הטיפול בהם, של הפוסט טראומה

מיקי לוי:  אני מאוד מודה לך על ההערות האלה

מיקי לוי:  אנחנו נוציא מכתב שבו שר האוצר נדרש, לא מתבקש, נדרש לתת תקציב במיידי לטיפול באנשים

מיקי לוי:  אן מבחינה פסיכולוגית, אולי אנחנו ניעזר בך ובד"ר גיגי אחר כך, כדי לדייק את המושגים הרפואיים שאינני מצוי בהם

מיקי לוי:  אנחנו נודה לשתיכן אם תעזרו לנו להכניס כמה נושאים רפואיים אל תוך מכתב הדרישה הזאת שיופנה לשר האוצר

מיקי לוי:  אני מאוד מודה לך על הדברים שאמרת

מיקי לוי:  ואנחנו נתקשר אם נצטרך את הסיוע שלכם

מיקי לוי:  תודה רבה

מיקי לוי:       יש למישהו מקופות החולים מה להוסיף בבקשה? אם מישהו נמצא עדיין בזום? אם כך, אני רוצה לעבור למשרד הממשלה

מיקי לוי:  משרד הבריאות, בבקשה

בלה בן גרשון: תודה

בלה בן גרשון:  בלה בן גרשון, ממונה על היערכות למצבי חירום בבריאות הנפש וטראומה נפשית

בלה בן גרשון:  אני מגיעה מהשטח, אני חוזרת לשטח, ואני הגעתי כי אני חושבת שזה מאוד חשוב, על אף שאנחנו בשיא הלחימה ולפנינו עוד מערכה מאוד מאוד ארוכה

בלה בן גרשון:  תראו, אני חושבת שנאמרו כבר חלק מהדברים על ידי החברים שלי מקופות החולים

בלה בן גרשון:  אנחנו בשגרה לפני המלחמה הזאת סובלים מאוד ממחסור בכוח אדם

בלה בן גרשון:  וידוע שחסר לנו אנשי מקצוע שנמצאים רוב רובם בשוק הפרטי וחסרים מאוד הפסיכיאטרים, הפסיכולוגים ועובדים קליניים נוספים

בלה בן גרשון:       ולמרות זאת, אני חושבת שבשנים האלו, אני חושבת שהדוח הוא באמת, הוא היה דוח חשוב

בלה בן גרשון:  הפקנו לקחים ממנו, אבל הוא דוח ישן מאוד

בלה בן גרשון:  מאז קרו המון דברים

בלה בן גרשון:  ואני חושבת שעוד יותר חשוב להדגיש מה נעשה היום במלחמה הזאת שחלה התארגנות, אני חושבת, מהפכנית לפחות בעיניי, מתוך 20 שנה שאני נמצאת בבריאות הנפש של משרד הבריאות, במתן מענים בתוך המלחמה הזאת

בלה בן גרשון:       אז קודם כל, יש את הדברים שבנינו בשנים האחרונות, ויקטור ברו דיבר עליהם

בלה בן גרשון:  כל הקופות בשיתוף כמובן והנחיה מקצועית שלנו, פתחו קווי טלפון ונותנים מענה ראשוני וגם הוסיפו עוד שלושה שיחות שכל אחד יכול לקבל היום בזום

בלה בן גרשון:  אני מוכרחה להגיד לכם, אני הסתובבתי מיום שני בכל השטח, אי אפשר לצאת היום פיזית

בלה בן גרשון:  לא למת"נים ולא למרפאות לבריאות הנפש ולא לשום מקום

בלה בן גרשון:  המענים היום, זה פשוט ירי בלתי פוסק וזו סכנת נפשות

בלה בן גרשון:  כולל גם הגעה למרכזי חוסן באופן פיזי

בלה בן גרשון:  המענים היום הם מענים דרך הטלפון, דרך זום, ואנחנו מפתחים אותם עוד ועוד

בלה בן גרשון:  מענים דיגיטליים, זה בפיתוח מטורף

בלה בן גרשון:       דבר נוסף, יש כמובן, וזה יישאר תמיד, את כל אתרי דחק בבתי חולים

בלה בן גרשון:  האתר דחק של ברזילי וסורוקה, הם קיבלו מאות רבות של נפגעי חרדה

בלה בן גרשון:  יש שם צוותים רב מקצועיים

בלה בן גרשון:  בסורוקה יש גם תגבור של בית חולים באר שבע במידת הצורך

בלה בן גרשון:  וכל המקומות האלה, אני כבר מקדימה את המאוחר ואומרת, אנחנו עובדים צמוד צמוד עם הביטוח הלאומי

בלה בן גרשון:  שבעצם פיתחנו איתו לפני שנים את נוהל החרדה המשותף והוא שותף מלא לכל הטיפולים שאנחנו היום נפגעי חרדה, ללא כל המתנה

בלה בן גרשון:  שמעתם גם את המהפך שנעשה גם בקופות החולים היום יש קדימות לנפגעי חרדה, אין היום המתנה

בלה בן גרשון:  מרכזי חוסן שיש גם ועדה עליונה שמשרד הבריאות מתכלל ומוביל, אבל זה ביחד עם משרדי ממשלה נוספים

בלה בן גרשון:  גם הוא מפעיל באמצעות שני ספקים

בלה בן גרשון:  מרכזי חוסן יש היום פריסה של 17 מרכזי חוסן

בלה בן גרשון:  יש את החמישה בעוטף עזה, התווספו לזה מרכז חוסן בנתיבות עם שלוש שלוחות במרחבים בני שמעון ובאופקים

בלה בן גרשון:  בנוסף נבנה מרכז חוסן באשקלון, מרכז גדול מאוד

בלה בן גרשון:  ויש את מרכז חוסן הבדואי, שגם הוא מאוד רחב, כולל גם הפזורה הבדואית שאנחנו נותנים שם שירות

בלה בן גרשון:  יש את ארבעת מרכזי חוסן ביהודה ושומרון

בלה בן גרשון:  ומה שהכי חשוב, כבר לפני שנה וחצי אימצנו לתוכנו גם מרכזי חוסן בצפון

בלה בן גרשון:  פועלים שם לפי אשכולות

בלה בן גרשון:  יש מרכז חוסן גליל מערבי, מרכז חוסן גליל מזרחי

בלה בן גרשון:  עם תקצוב, שכרגע בדיוק קיבלנו אישור גם להרחבה גם שם, גם תקציב, גם גיוס כוח אדם

בלה בן גרשון:  ואנחנו מפתחים שם מענה דיגיטלי ענק

בלה בן גרשון:  ואני חושבת שהדבר, שני דברים מג'וריים שקורים עכשיו במלחמה הזאת: אחד זה שמשרד הבריאות לקח על עצמו, וכל בתי החולים, הוזכר פה ד"ר גלעד בודנהיימר שהוא ראש האגף של בריאות הנפש

בלה בן גרשון:  מתכללים עכשיו, הרי כל היישובים, חברים, עברו עכשיו לאתרי פינוי, בתי מלון

בלה בן גרשון:  מפוזרים בכל הארץ

בלה בן גרשון:  אתר באילת זה משהו עצום שקשה לתאר אותו

בלה בן גרשון:  הקמנו שם חמ"לים וכל בית חולים פסיכיאטרי לקח צוות מרפאתי

בלה בן גרשון:  אנחנו לא עושים פה חס וחלילה, אתם יודעים, לא הופכים את זה לאירוע פסיכיאטרי

בלה בן גרשון:  הפוך, אנחנו לוקחים את הצוות המרפאתי שהוא מורכב משמונה אנשי מקצוע, כמה צוותים מאותו בית חולים, שזה פסיכולוגים, מטפלים באומנויות, עובדים סוציאליים קליניים וגם פסיכיאטר, כי אנחנו גם צריכים אותם גם לצערי באירועים האלו

בלה בן גרשון:  ואנחנו חילקנו את זה לגזרות

בלה בן גרשון:  לכל בית חולים יש גזרה

בלה בן גרשון:  הוא שם את המתכלל, יש לו מתכלל את האירוע יחד עם פיקוד העורף ועם הרווחה ועם חינוך

בלה בן גרשון:  ובכל מלון יש לנו התערבות שם

בלה בן גרשון:  גייסנו את המתנדבים כי אין מספיק כוח אדם

בלה בן גרשון:  לא יעזור

בלה בן גרשון:  גם אם אני אקח את כל הצוותים של כל בתי החולים

בלה בן גרשון:  צירפנו אותם, אנחנו עובדים ביחד

בלה בן גרשון:  והוצאנו גם את ההנחיות מי יכול ומי לא יכול

בלה בן גרשון:  להגיד לכם שאנחנו משתלטים על הכול? יש באמת, מדינת ישראל יש אנשים יפים, יש המון מטפלים

בלה בן גרשון:  מגיעים בכמויות אדירות

בלה בן גרשון:  בבתי מלון של המפונים זה מתחיל לקבל צורה של סדר

בלה בן גרשון:  שהמתכלל בריאות הנפש של משרד הבריאות בודק מי האנשים שמגיעים, אוסף אותם, נותן הדרכות

בלה בן גרשון:  מצרף אותם לצוות הזה שהוא מתכלל

בלה בן גרשון:  ובנוסף, יש את קופות החולים שגם התארגנו

בלה בן גרשון:  נותנים מוקדים שלהם לטיפול בנפגעים וחוברים למתכלל שזה משרד הבריאות וצוותים המרפאתיים של בתי החולים

בלה בן גרשון:  ומתפעלים את האירוע הזה

בלה בן גרשון:       אני אתמול הייתי במצפה רמון

בלה בן גרשון:  יש שם המון נפגעים

בלה בן גרשון:  מצפה רמון הכפילה את הכמות שלה, של התושבים, בגלל שיש שם כל כך הרבה מפונים

בלה בן גרשון:  יש שם גם משרד הבריאות, יש שם גם את הנציגים של מרכזי החוסן

בלה בן גרשון:  והדבר הגדול ביותר אני חושבת, בנוסף למה שאמרתי עכשיו, זה שמחר ב-8:00 התארגנות של חמישה ארבעה ימים במקום חצי שנה, משרד הבריאות בשיתוף עם הביטוח הלאומי, מפעיל באמצעות המפעיל המקצועי שלנו הקואליציה הישראלית לטראומה, מרכז חוסן ארצי טיפולי לכל מי שאין לו מרכז חוסן רשותי

בלה בן גרשון:  אוקיי? מרכזי חוסן הרשותיים עכשיו מפעילים את השירות שלהם בתוך אתרי הפינוי

בלה בן גרשון:  כל מרכז חוסן לוקח שם אחריות על הקהילה שלו

בלה בן גרשון:  בנוסף לבתי חולים שמתכללים

בלה בן גרשון:  ומרכז החוסן הזה הוא בעצם מגייס עכשיו ממש אנחנו סגרנו עכשיו את הרשימות של המון המון גופים שאנחנו מאגמים אותם

בלה בן גרשון:  כי אנחנו לא חושבים שאפשר להמשיך ולתת טיפול באמצעות מתנדבים בחינם לאורך זמן

בלה בן גרשון:  אנחנו הופכים את זה עכשיו למשהו מאורגן

בלה בן גרשון:  הם יעבדו תחת הגג של גם צוותים של בתי החולים וקופות החולים וגם תחת הגג של מרכזי החוסן, מרכז חוסן ארצי טיפולי חדש שייפתח מחר בבוקר

בלה בן גרשון:  אנשים יקבלו מספר ייעודי שיוכלו להתקשר אליו, משם זה יעשו להם אנחנו קוראים לזה אינטק, הערכה ראשונית באמצעות אנשי מקצוע שכבר הכשרנו ביומיים

בלה בן גרשון:  והם יחברו אותם לאותם מטפלים שעשינו drill down עכשיו לכל הארגונים המקצועיים דרך רשתות חברתיות

בלה בן גרשון:  בדקנו שהם עומדים בסטנדרט שהוצאנו אותו לפני כמה שנים טובות, יחד עם הביטוח הלאומי

בלה בן גרשון:  והם יתנו את הטיפול לכל מי שצריך

בלה בן גרשון:       האם זה יכסה את הכול? חברים, זה כל כך נע ומשתנה כל רגע

בלה בן גרשון:  היום יש לנו מרכז פינוי מפונים אחד, מחר אולי מעבירים אותו כדי שאנשים לא ישבו במלון קרקע, למקום אחר

בלה בן גרשון:  זה מתרחב

בלה בן גרשון:  המספרים משתנים ממש כל יום אנחנו מקבלים דיווח

בלה בן גרשון:  אבל אני חושבת שבהחלט יש פה תכלול של המדינה, שמקבל צורה

בלה בן גרשון:  ומשרד הבריאות, אני חושבת, יחד עם השותפים שלנו, הביטוח הלאומי והוועדה העליונה של מרכזי חוסן ומשרדי ממשלה נוספים, עושה פה לילות כימים

בלה בן גרשון:  בדיוק שאלו אותי אם ישנו בשבוע האחרון

בלה בן גרשון:  לא, לא ישנו ואני חושבת שגם מנכ"ל משרד הבריאות רואה במענה הנפשי עדיפות על פני המון המון תחומים אחרים

בלה בן גרשון:  הוא בוודאי לא פחות חשוב מהטיפול הפיזי

בלה בן גרשון:  וכמו שכתבנו אתמול למנהלת שמקימים עכשיו לשיקום עוטף עזה, כתבתי את זה משפט בבולד: אין שיקום פיזי בלי שיקום נפשי

בלה בן גרשון:  אני חושבת שזה בנפשנו

בלה בן גרשון:       בוודאי שיכולה להיות גם ביקורת, אבל אני גם פונה אליכם ואני מבקשת, אנחנו באמצע הלחימה

בלה בן גרשון:  כן, ברור, אפשר גם יותר טוב ואפשר עוד

בלה בן גרשון:  אבל אני חושבת שכל המערך של משרדי הממשלה, ואנחנו יש לנו גם פורום של משרד ראש הממשלה

בלה בן גרשון:  יש לי פה השותף שלי, אתם עוד מעט בטח תשמעו ממנו, שהוא נציג רוה"מ בנושא של חוסן

בלה בן גרשון:  עושים פה עבודת קודש, ואני חושבת שאנחנו צריכים שתראו את זה

בלה בן גרשון:  יחד עם הביקורת

בלה בן גרשון:  אין לנו בעיה עם ביקורת

בלה בן גרשון:  אנחנו לומדים מזה, מתפתחים, מתחזקים

בלה בן גרשון:  אבל תראו גם את העשייה המדהימה שנעשית עכשיו

בלה בן גרשון:  תודה

מיקי לוי: תודה רבה לך

מיקי לוי:  הסיפה של הדברים שלך, הוועדה איננה מתכוונת כרגע להפריע לאף אחד, נהפוך הוא

מיקי לוי:  אנחנו באמצע לחימה, אנחנו מתכוונים רק לסייע, לא לבקר

מיקי לוי:  עת הביקורת והכאות על חטא, יש לנו זמן

מיקי לוי:  זה לא ייגמר כך

מיקי לוי:  זה ברור לחלוטין

מיקי לוי:  וחלק מהעניין הזה זה עכשיו למשל שמה שהביאו לשולחן הוועדה אין כסף

מיקי לוי:  אני לא מכיר מושג כזה אין כסף

מיקי לוי:  לעת הזו ישימו כסף ואנחנו נכתב גם את משרד ראש הממשלה, את האנשים הרלוונטיים

מיקי לוי:  נכתב את שר האוצר

מיקי לוי:  זאת אומרת, המכתב מופנה לשר האוצר

מיקי לוי:  תן כסף, שים אנשים שיבואו ויבדקו מה התקציב הנדרש, אחד

מיקי לוי:       משרד הרווחה, שר הרווחה ושר הבריאות מכותבים יהיו למכתב הזה

מיקי לוי:  כי בסוף זה אחריותם, שלא יהיו אי הבנות

מיקי לוי:  בסוף אחריותם, הייתי גם במשרד האוצר, אני מכיר איך העסק עובד

מיקי לוי:  הייתי סגן שר האוצר

מיקי לוי:  צריך ללכת אחרי המכתב הזה לוועדה ולדפוק על השולחן

מיקי לוי:  לא יכול להיות שזה ייפול ככה בחלל

מיקי לוי:  שבגלל כסף כרגע לא מטפלים באנשינו, כי נשלם בעתיד עשרות מונים יותר

מיקי לוי:  אז אנחנו לא מבקרים כרגע

מיקי לוי:  הבסיס, הדוח של מבקר המדינה הוא רק בסיס כדי שאני אוכל לקיים את הדיון לעת הזו מה לא בסדר

מיקי לוי:  ויש דברים שהם לא בסדר

מיקי לוי:       הקואליציה הישראלית לטראומה, טלי לבנון, בבקשה

טלי לבנון: תודה רבה יושב ראש הוועדה ותודה רבה לכולם

טלי לבנון:  נושא קדוש בעינינו, כולנו, הבריאות של כולם

טלי לבנון:  אני אגיד שאם היינו מקיימים את הדיון הזה לפני שבועיים ההגדרה של נוהל חרדה, של נפגע חרדה, הייתה מאוד ברורה: זה מי שנפגע על רקע ביטחוני

טלי לבנון:  והיום אני באמת הפריסה של ההגדרה הזאת היא מאוד השתנתה

טלי לבנון:  גם מבחינת המספרים וגם מבחינת החשיפה

טלי לבנון:       אנחנו הקמנו יחד עם משרד הבריאות ומשרד הרווחה את המודל של מרכזי החוסן ואנחנו מנהלים היום 12 מרכזי חוסן

טלי לבנון:  אני חושבת שצריך לעשות הפרדה ברורה בין תושבים שגרים במקומות שבהם יש מרכזי חוסן ולא, והבשורה הגדולה של הקמת מרכז חוסן ארצי בעצם יכול לתת מענה למספר רב יותר של פונים על רקע המצוקה של הימים האחרונים

טלי לבנון:  ולצערי הרב, גם של הימים הבאים

טלי לבנון:       אז יש כן השלמה של תפיסת מודל מרכזי החוסן והתפיסה של המודל הארצי

טלי לבנון:  אני אגיד שזה זמן לשותפות מאוד רחבה בין הארגונים המטפלים

טלי לבנון:  אבל אני אגיד גם שכשמדברים על מטפלים אני יודעת שיש הרבה מטפלים

טלי לבנון:  אבל אנחנו כולנו מסכימים כאן, אנשי המקצוע, שמה שצריך זה אנשים שיש להם ידע בטיפול ממוקד טראומה

טלי לבנון:  המילה ממוקד היא מאוד משמעותית, כי אנחנו לא מכניסים כאן אנשים לטיפול ארוך טווח

טלי לבנון:  ואני אגיד כאן בהזדמנות זו, שאנחנו פותחים במהלך מאוד מאוד אינטנסיבי ואמיץ הייתי אומרת, שירות מחר לציבור

טלי לבנון:  אבל השירות כמו שהוא נבנה היום מתייחס בערך ל-2,200 איש

טלי לבנון:  ולאור המספרים הגדלים, אני דואגת מאוד לראות איך הדבר הזה יתפתח

טלי לבנון:       אני אגיד שאנחנו בקואליציה פותחים קורסים בימים הקרובים למטפלים מרחבי הארץ, בנושא של טיפול ממוקד טראומה בשביל להרחיב את השורות

טלי לבנון:  כי כולנו צריכים להתגייס ביחד למאמץ הזה

טלי לבנון:  תודה רבה

מיקי לוי: תודה רבה

מיקי לוי:  אני רוצה להבין, האם מרכז החוסן הלאומי עובד, מתפקד?      

טלי לבנון: מרכז החוסן הלאומי יתחיל לתפקד מחר

טלי לבנון:  ואנחנו קופצים למים עמוקים, כולנו ביחד

טלי לבנון:  באמת עושים מאמצים שזה יתפקד טוב

טלי לבנון:  אנחנו חברנו לארגון ער"ן שיש לו אלפי מתנדבים, להיות הממיין הראשוני ואולי מסייע בתמיכה בקו שלו

טלי לבנון:  ואז לנו יש מאגר, מערך של אנשים שיעשו מיון יותר מעמיק

טלי לבנון:  ומאות מטפלים ברחבי הארץ בפריסה ארצית, למקרה שאנשים ירצו טיפול לא רק בטלפון או בזום, אלא גם לבוא אישית

טלי לבנון:  כרגע אני מניחה שאנשים פחות יסתובבו

טלי לבנון:  אבל בבוא היום אנשים ירצו אולי טיפול פנים אל פנים

טלי לבנון:  אנחנו בעזרת השותפים שלנו בביטוח הלאומי ובמשרד הבריאות מגדילים את מספר הארגונים שאנחנו עובדים איתם בשביל להגדיל את מספר המענים

מיקי לוי: עוד שאלה

מיקי לוי:  אני מתנצל שאני חופר

מיקי לוי:  מכיוון שאינכם גוף ממשלתי על פי הבנתי, מה החלק בפאי של התקציב של הארגון שלכם שהמדינה משתתפת?     

טלי לבנון: היום בסך הכול, לאור האירועים האחרונים מה שהייתי אומרת לפני שבועיים לא היה נכון

טלי לבנון:  עד לפני שבועיים היה בערך 70% תקציב ממשלתי לאור השירותים שאנחנו נותנים

טלי לבנון:  המדינה לא תומכת בנו כארגון, וזה בסדר גמור

טלי לבנון:  המדינה אבל אנחנו עובדים ביחד עם משרדי ממשלה לתת מענים

טלי לבנון:  אחד מהם זה הפעלת מרכזי החוסן, אבל לא רק

טלי לבנון:  30% זה גיוס תרומות

טלי לבנון:  אבל עכשיו נראה לי שבימים האלה אנחנו כולנו עובדים קשה מאוד ואני לא יודעת איך זה ייראה בהמשך

טלי לבנון:  היו תקופות שתקציבי התרומות בעצם ממש עזרו לעשות פעילות ואני מאוד מקווה שזה לא יהיה המצב במרכזי החוסן ובמרכז הארצי

מיקי לוי: אנחנו נשתדל בהמשך השנה לבוא ולבחון גם את הנושאים האלה, אחרי שהמלחמה הזאת נקווה תסתיים בניצחון מוחץ והכחדת החמאס מעל פני האדמה

מיקי לוי:  תודה רבה לך על הדברים החשובים

מיקי לוי:  לאומית, שירותי בריאות, ד"ר מרנינה, בבקשה

וונטיק שוורץ: בוקר טוב לכולם

וונטיק שוורץ:  ד"ר מרנינה שוורץ, פסיכיאטרית ארצית, לאומית

וונטיק שוורץ:  אני לא אחזור על דברי עמיתי מהקופות האחרות

וונטיק שוורץ:  השירותים שפתחנו, גם ללקוחות וגם לעובדים, בכל המישורים

וונטיק שוורץ:  קווים חמים בקבוצות בהתמקדות על הורים לילדים והורים לחיילים

וונטיק שוורץ:  והרחבנו את השירותים בעזרת גם עובדים שלנו וגם באמצעות ספקים חיצוניים

וונטיק שוורץ:       שתי הערות בבקשה: דבר שלא עלה פה, זה הנושא של הכשרות בתחום הספציפי שאנחנו מתמודדים איתו כעת

וונטיק שוורץ:  דיברה טלי לבנון מהקואליציה לטראומה על טיפול ממוקד טראומה וזה חשוב

וונטיק שוורץ:  אבל יש פה כרגע גם התייחסות ספציפית לנושא של שכול

וונטיק שוורץ:  זה לא כל המטפלים באשר הם מכירים ומוכשרים

וונטיק שוורץ:  אז גם נושא ההכשרות אז צריך לתת את הדעת עליו

וונטיק שוורץ:  וכמובן שזה צריך להיות מיידי

וונטיק שוורץ:       הערה נוספת למה שאמרה ד"ר גיגי, אירוע פסיכולוגי לא פסיכיאטרי

וונטיק שוורץ:  האירוע הוא ברה"ני

וונטיק שוורץ:  ואני חושבת שגם בשגרה לא נכון לפצל, לא כל שכן בחירום

וונטיק שוורץ:  זה אירוע בריאות הנפש על כל הדיסציפלינות שלו, שכולם מתגייסים וצריכים להתגייס

וונטיק שוורץ:  החסר הוא כמובן בעייתי

וונטיק שוורץ:  חסר אבסולוטי של פסיכיאטרים, חסר יחסי של מטפלים אחרים, פסיכולוגים, עובדים סוציאליים

וונטיק שוורץ:  ואני בטוחה שיהיה מענה לזה דרך הגדלת תקציב

וונטיק שוורץ:  אנשים יעשו עכשיו חושבים ואלה שזלגו מהמגזר הציבורי למגזר הפרטי יכול להיות שככה הנסיבות יעשו, יגרמו להם לעשות חושבים ולהערכתי אפשר יהיה להחזיר אותם לציבורי, לפחות באופן חלקי

מיקי לוי: תודה רבה לך

מיקי לוי:  והמשימה הזאת בפתחו של מי? אני מאמין שמדינת ישראל, אזרחי מדינת ישראל יראו, או לפחות ציבור הפסיכולוגים, יראה בנושא הזה כרגע שליחות

מיקי לוי:  כי מדובר באסון ברמה הלאומית

מיקי לוי:  אין פה בכלל ויכוח

מיקי לוי:  מי אמור לטפל בזה?      

וונטיק שוורץ: מי אמור לטפל בעניין התקצוב?      

מיקי לוי: לא, לא, לא

מיקי לוי:  אנחנו נפנה בקשה, אני מניח ששר הבריאות ושר הרווחה יתנו לנושא הזה של התקצוב פרק משמעותי בעשייה היום יומית שלהם

מיקי לוי:  בסופו של יום, נגיד שיהיה תקציב

מיקי לוי:  מי אמור ללכת לגייס, לדבר עם אותם אנשים?     

וונטיק שוורץ: זה יכול להיות, שוב, זה יכול להיות בכמה מישורים

וונטיק שוורץ:  גם האיגודים המקצועיים

וונטיק שוורץ:  ושוב אני מזכירה, לא רק פסיכולוגים

וונטיק שוורץ:  יש גם את העובדים הסוציאליים שהם נדבך מאוד מאוד חשוב בעבודת בריאות הנפש

וונטיק שוורץ:  מטפלים באומנות

מיקי לוי: רווחה, בקיצור

וונטיק שוורץ: סליחה?     

מיקי לוי: זה מתחלק בין משרד הרווחה למשרד הבריאות

מיקי לוי:  או אולי משרד ראש הממשלה יוכל לתכלל את זה, אני לא יודע

מיקי לוי:  בסדר

מיקי לוי:  אני מאוד מודה לך על הדברים החשובים שאמרת

מיקי לוי:  משרד ראש הממשלה, אני אתן לך בסוף

מיקי לוי:  בסדר? בבקשה

מיקי לוי:  אני אתן לו לנסות לתכלל את זה

מיקי לוי:  משרד החינוך, בבקשה

שמחה פרידמן: בוקר טוב

שמחה פרידמן:  שמי חוה פרידמן, אני הפסיכולוגית הארצית במשרד החינוך, בשירות הפסיכולוגי הארצי

שמחה פרידמן:  אני אחראית על השירותים הפסיכולוגיים בנפגעים

שמחה פרידמן:  ואני רוצה להתמקד בילדים ובני נוער

שמחה פרידמן:  אנחנו מפעילים מערך שמונה היום 3,396 פסיכולוגים ברשויות המקומיות

שמחה פרידמן:  ובראשית הוועדה נציגת הביקורת דיברה על אסטרטגיה לאומית

שמחה פרידמן:  אז אני רוצה לדבר על אסטרטגיה לאומית בדיוק בהמשך לשאלה שלך

שמחה פרידמן:      אנחנו נמצאים בעצם במצב שבזמן שהביקורת נערכה בשנים 2017-2019, בעולם המערבי המשיכו לדבר, צריך לדייק, על מגפת הדיכאון, המגפה השקטה

שמחה פרידמן:  מגפה בקרב ילדים ומבוגרים

שמחה פרידמן:  עם המגפה השקטה הגענו לקורונה

שמחה פרידמן:  המצב הלך והחריף כמובן בתקופת הקורונה

שמחה פרידמן:  הפרוטוקולים של ועדת הבריאות, שזה חלק מהישיבות שעסקו בתחום הנפשי, ואני מתמקדת בילדים ובני נוער, אז כמובן שיש הרבה מאוד משמעויות למבוגרים

שמחה פרידמן:  יש הרבה פרוטוקולים שם של ועדת הבריאות שמראים איך הגענו לקורונה ועם מה יצאנו, במובן של המצב הנפשי של ילדים

שמחה פרידמן:       לכן אני רוצה לעשות כאן הבחנה בין קצב תקציב זמין שמרחיב פעילות בעת הזו והוא מאוד מאוד נחוץ לבין התקציב התשתיתי

שמחה פרידמן:  אנחנו בעצם הגענו עם חסר בכוח אדם של פסיכולוגים ופסיכיאטרים, ואני רגע רוצה קצת יותר לדייק את האמירה שנאמרה כאן לגבי לא חסרים פסיכולוגים

שמחה פרידמן:  אנחנו מפעילים מערך שיש פסיכולוגים בכל הרשויות המקומיות, ב-257 רשויות

שמחה פרידמן:  זה כולל מגזר ערבי, זה כולל מגזר חרדי, זה כולל את תל אביב כמו שזה כולל את אשקלון וערד

שמחה פרידמן:  יש חסר בפסיכולוגים

שמחה פרידמן:  ודאי שיש חוסר בפסיכולוגים

שמחה פרידמן:  כי חסר בפסיכולוגים צריך להתייחס לזמינות מקומית לילד שצריך פסיכולוג מחר

שמחה פרידמן:  לא לכמה פסיכולוגים יש באזור המרכז ולא כמה פסיכיאטרים יש באזור המרכז

שמחה פרידמן:  פסיכיאטרים ילד ונוער נמצאים בחסר מטורף

שמחה פרידמן:  יש מקו באר שבע דרומה, ככל שאני יודעת, כ-250 פסיכיאטרים ילד ונוער

שמחה פרידמן:  אנחנו נמצאים בממוצע ארצי באחוז כיסוי של פסיכולוגיה 1,300 ילד

שמחה פרידמן:       זה הממוצע הארצי

שמחה פרידמן:  אבל כשמסתכלים על אשדוד זה בערך חצי מזה

שמחה פרידמן:  לעומת זאת, באשכול, מסיבות שונות, שקשורות גם לאופן הניהול של הדברים, יש לנו אחוז כיסוי גבוה יותר

שמחה פרידמן:  הרבה יותר גבוה מהממוצע המחוזי והארצי

שמחה פרידמן:  אז להגיד לא חסרים פסיכולוגים, נניח שמספר הפסיכולוגים הקיימים ילכו לכל מקום שנבקש מהם

שמחה פרידמן:  זה הנחה שגויה, סליחה

שמחה פרידמן:  אנחנו אמונים על החלוקה הארצית, על הפיזור, על מקומות שאנשים רוצים ולא רוצים לעבוד בהם

שמחה פרידמן:  אני אולי אסבר את אוזניכם או לא, אבל המחוז החסר ביותר בפסיכולוגים חינוכיים בארץ זה מחוז ירושלים

שמחה פרידמן:  ירושלים

שמחה פרידמן:  המחוז של ירושלים, העיר וסביבותיה

שמחה פרידמן:  עכשיו, אני רוצה רגע להגיד מה הסיבה ואחרי זה להגיד מה יש ולאן צריך להמשיך מפה

שמחה פרידמן:  הסיבה המרכזית היא שכר

שמחה פרידמן:  וכשמדובר בשירות פסיכולוגי, מדובר בשירות פסיכולוגי ציבורי

שמחה פרידמן:  לא מדובר בכמה פסיכולוגים אפשר לגייס

שמחה פרידמן:  גם אנחנו מגייסים עכשיו עזרה

שמחה פרידמן:  גם אנחנו מגייסים פסיכולוגים בתשלום

שמחה פרידמן:  אבל לנו יש מערך, הוא המערך הגדול ביותר של פסיכולוגים לילדים, ציבורי, אני מדגישה, במדינת ישראל

שמחה פרידמן:  הממוצע הארצי של משרה הארצי עומד על 71% משרה

שמחה פרידמן:  71% משרה

שמחה פרידמן:  למה פסיכולוגים עובדים בחלקי משרות כשהם מקבלים הכשרות ויש להם צוות שהם רוצים להשתייך אליו? כי נושא השכר הוזנח לאורך הרבה מאוד שנים והדאגה שלנו היא לשירות ציבורי

שמחה פרידמן:  זה כמו שאנחנו לא מניחים שאפשר בזמן חירום לגייס שוטרים יש מאין

שמחה פרידמן:  אז אני בהערכה עצומה לכל מי שמתנדב

שמחה פרידמן:  אני בהערכה עצומה לכל מי שאנחנו מצליחים לגייס, להרחיב את השירות

שמחה פרידמן:  אבל אם לא תטופלנה התשתיות מצבנו ימשיך להיות בכי רע, בוודאי בטרגדיה הזאת

שמחה פרידמן:       עכשיו אני רוצה להגיד משהו על הקיים

שמחה פרידמן:  בעקבות הקורונה, ב-2021, שלושה משרדי ממשלה: הבריאות, שלקח על עצמו את היוזמה, הבריאות, הרווחה והחינוך בעצם יצרו תוכנית בין משרדית לראשונה של קידום בריאות הנפש לילדים ובני נוער

שמחה פרידמן:  התוכנית הזאת כתובה

שמחה פרידמן:  היא בין משרדית, כאמור

שמחה פרידמן:  משרד המשפטים לקח על עצמו להיות מתכלל, מיכל גולד ממשרד המשפטים לקחה על עצמה, מונתה להיות המתכללת הבין משרדית

שמחה פרידמן:  יושבת תוכנית מ-2021, לקידום בריאות הנפש של ילדים ובני נוער

שמחה פרידמן:  מחכה להפעלה, כמקשה אחת

שמחה פרידמן:  אי אפשר להפעיל אותה בחלקים

שמחה פרידמן:  היא כוללת מזה חיזוק השירות הפסיכולוגי חינוכי לילדים ומזה על ידי משרד החינוך, על ידי הייעוץ, על ידי הפסיכולוגים

שמחה פרידמן:  ומזה בתי מאזנים של משרד הבריאות, למי שזקוקים לשירות הזה

שמחה פרידמן:  זה בעצם מדרג מענים למדרג של צרכים

שמחה פרידמן:  אז יש תוכנית

שמחה פרידמן:  הבעיה הגדולה ביותר היא יסודות השירות הציבורי

שמחה פרידמן:  אפשר לבדוק מתי לאחרונה היה דיון על שכר הפסיכולוגים שהביא להחלטות, שהביא להסכם

שמחה פרידמן:  אז יש כאן תשתיות שאם הן לא יטופלו התקציבים שנדרשים, והם רבים, בסופו של דבר לא ישקמו את השירות הציבורי הנפשי

שמחה פרידמן:  וזה מה שצריך לקרות עכשיו

מיקי לוי: אז מתי היה דיון או מתי היה הסכם שכר בשירות הציבורי לגבי פסיכולוגים?     

שמחה פרידמן: אני מזמינה את קרני גיגי להגיב לזה

מיקי לוי: מי ששמע ויודע את התשובה מוזמן להתפרץ לדיון

מיקי לוי:  בבקשה

מיקי לוי:  הנה, בקשה ד"ר גיגי

ד"ר קרני גיגי: נגיד שבהסכם השכר האחרון הובטחה לפסיכולוגים החרגה על ידי משרדים ועל ידי ההסתדרות

ד"ר קרני גיגי:  מה שקרה הוא שבינתיים הייצוג שלנו בהסתדרות המחר, החטיבה שמייצגת אותנו התפרקה

ד"ר קרני גיגי:  מאז אין פסיכולוגים יותר שמייצגים פסיכולוגים בתנאי העסקה

ד"ר קרני גיגי:  אנחנו לא יודעים מה קורה עם השכר שלנו

ד"ר קרני גיגי:  נגיד רק כדי לסבר את האוזן שפסיכולוג בשירות הציבורי מרוויח 40 שקלים לשעה

ד"ר קרני גיגי:       וזאת הזדמנות לתקן את מה שלא הובן נכון, ואני שמחה שחוה דייקה

ד"ר קרני גיגי:  אני התכוונתי להגיד שבמדינת ישראל יש מספיק פסיכולוגים, לא בשירות הציבורי

ד"ר קרני גיגי:  הם עזבו את השירות הציבורי, כי אי אפשר להתפרנס מעבודה בשירות הציבורי במדינת ישראל

ד"ר קרני גיגי:  זה נושא שאנחנו בפורום הארגונים מטפלים בו כבר הרבה שנים, התרענו על הדברים האלה

ד"ר קרני גיגי:  המצב הנוכחי מראה למה חשוב שתהיה מערכת ציבורית חזקה

ד"ר קרני גיגי:  ונראה שהנושא הזה הוא לא בראש סדרי העדיפויות של מדינת ישראל כבר הרבה מאוד שנים

מיקי לוי: רגע, זה לא יכול לעבור ככה

ד"ר קרני גיגי: אנחנו נשמח גם על זה לשלוח חומרים, על מצב התעסוקה והשכר של פסיכולוגים

ד"ר קרני גיגי:  זה ברור, אגב, שזה נכון לא רק על פסיכולוגים

ד"ר קרני גיגי:  אבל שם תחום הידע שלי ואני מניחה שארגונים אחרים יוכלו להעביר את הנתונים לגבי שאר העוסקים במלאכת בריאות הנפש שהפכה להיות פשוט החצר האחורית של מדינת ישראל לצערי

מיקי לוי: אמנם הוועדה שאני עומד בראשה, הוועדה לביקורת המדינה, אינה עוסקת בהסכמי שכר

מיקי לוי:  אבל היא כן עוסקת בפיקוח

מיקי לוי:  אם את יכולה לתת לי אבני דרך, איך אני ממשיך מכאן

מיקי לוי:  זה זה 40 שקלים לשעה, לא נעים לי להגיד, פשוט לעג לרש

מיקי לוי:  אני לא רוצה להגיד מי מרוויח הרבה, הבייביסיטר מרוויחה אצלי יותר

מיקי לוי:  את יכולה לתת לי אבני דרך? את יכולה לשלוח לי מכתב? אה, היא כבר לא שומעת כנראה

מיקי לוי:  טוב, אנחנו נצטרך לתת דעתנו על העניין הזה

מיקי לוי:  יכול להיות שכמה חברי כנסת מ-"יש עתיד" ייקחו את זה וייפגשו עם ארגון הפסיכולוגים

מיקי לוי:  שר רווחה לשעבר, חבר הכנסת מאיר כהן, אבל תרשמי לך את זה

מיקי לוי:  אנחנו ניתן לך את הטלפון של שתיהן ותנסי לקשור את זה ולגייס כמה חברי כנסת לטובת העניין

מיקי לוי:  זה לא יתקדם אם הם ימשיכו לקבל 40 שקלים לשעה

מיקי לוי:  לא להמשיך, לא יתקדם

מיקי לוי:  בושה וחרפה

מיקי לוי:       משרד החינוך רוצה לסיים

מיקי לוי:  בבקשה לחזור למשרד החינוך

מיקי לוי:  כן, בבקשה

שמחה פרידמן: כן, תודה

שמחה פרידמן:  אז אני רוצה להמשיך מהתוכנית הבין משרדית לילדים ובני נוער, לבריאות נפש של ילדים ובני נוער

שמחה פרידמן:  השותפות הזאת היא מאוד מאוד חשובה, כדי ליצור בעצם תיאום מענים ותיאום צרכים

שמחה פרידמן:  היום ביחס למרכזי הפינוי השירותים הפסיכולוגים חינוכיים לוקחים על עצמם אחריות על מרכזי פינוי לא על המרכז

שמחה פרידמן:  המרכז מנוהל על ידי פיקוד העורף

שמחה פרידמן:  יש בתוכו בתיאום בינינו לבין הרווחה, יש בתוך המרכז יהיו בהדרגה יותר ויותר מתכללי עו"סים

שמחה פרידמן:  מתכללי הצרכים הנפשיים, כי אנחנו בעצם צריכים להעמיד פירמידת צרכים ולידה פירמידת מענים, בהתאם לחומרת המצב, בהתאם לחומרה של הטראומה

שמחה פרידמן:  בהתאם למידת האבל

שמחה פרידמן:  ילדים, להבחין בין ילדים שיש להם אחים או קרובי משפחה שנרצחו או נעדרים או נחטפו, ילדים בלי בית

שמחה פרידמן:  יש פה פירמידת צרכים

שמחה פרידמן:  וכל זה לא בהכרח גם קובע מה המצב הנפשי של ילד

שמחה פרידמן:  ילד יכול להיות לא נפגע במובן של המאפיינים הכול כך קשים האלה ועדיין ילד שעלול לפתוח, לעבור מ-ASR מהתגובה האקוטית של המתח והחרדה, לעבור ל-PTSD

שמחה פרידמן:  אז צריך לתכלל את הצרכים האלה, צריך להתאים את המענים, כולל מתנדבים שנכנסים פנימה

שמחה פרידמן:  אז שירותים פסיכולוגיים חינוכיים שפרוסים ברשויות לוקחים אחריות בהתוויה של משרד החינוך, לוקחים אחריות, זה תואר כאן באופן מסוים בבאר שבע

שמחה פרידמן:  על אימוץ של מרכזי פינוי

שמחה פרידמן:  אבל יש מרכזי פינוי בבעיה מאוד מאוד גדולה, כמו המלונות מים המלח והמלונות באילת, ששם הפער הצרכים מענים הוא עצום

שמחה פרידמן:  אז אנחנו מתארגנים על זה על ידי גיוס פסיכולוגים נוספים וגיוס פסיכולוגים שלנו מתקציבים נפרדים כמובן ובתיאום מלא עם הבריאות והרווחה

שמחה פרידמן:  כי בסופו של דבר השורה התחתונה צריכה להיות ההבנה שיש כאן אירוע מתמשך, שייקח הרבה מאוד זמן במובן הנפשי

שמחה פרידמן:  במובן הנפשי

שמחה פרידמן:  יש פה ילדים שיזדקקו לטיפול לאורך זמן ויש ילדים שיחלפו, יחוו לשמחתנו החלמה ספונטנית

שמחה פרידמן:  אבל נצטרך כל הזמן לדייק את פירמידת הצרכים, לדייק את פירמידת המענים ולהכניס סטנדרטים נכונים של טיפול לדבר הזה

שמחה פרידמן:  וזה אירוע רב נפגעים, ארוך טווח

מיקי לוי: תודה רבה לך

מיקי לוי:  תודה רבה לך על הדברים החשובים

מיקי לוי:  ביטוח לאומי, בבקשה

מיקי לוי:  ואחריהם משרד הרווחה, ויסכם משרד ראש הממשלה

שירי בר-לב אשכנזי: שלום לכולם

שירי בר-לב אשכנזי:  שמי שירי בר-לב אשכנזי, אני מאגף נפגעי פעולות איבה בביטוח לאומי

שירי בר-לב אשכנזי:  אני אהיה קצרה

שירי בר-לב אשכנזי:  דיברו כאן שתי שותפות יקרות מאוד שלנו, ממשרד הבריאות ומהקואליציה הישראלית לטראומה

שירי בר-לב אשכנזי:  וסיפרו על מערך המענים הקיים ועל ההרחבה

שירי בר-לב אשכנזי:  אני אציין שביטוח לאומי נושא בחלק הארי במימון הטיפולים הנפשיים במסגרת נוהל חרדה

שירי בר-לב אשכנזי:  בשל כך מלא עכשיו להרחבת המענים הללו

שירי בר-לב אשכנזי:  הבשורה הגדולה היא באמת הקמת מרכז חוסן ארצי, שייתן מענה באמת לאותם מקומות שבהם אין מרכזי חוסן והמענים עד היום היו קצת יותר דלים

שירי בר-לב אשכנזי:       אנחנו עמלנו קשות על הגדלת התקציב לטיפולים עצמם

שירי בר-לב אשכנזי:  על תעריפי טיפול

שירי בר-לב אשכנזי:  דבר שגם יאפשר גיוס של מטפלים נוספים למערך הקיים

שירי בר-לב אשכנזי:  מעבר לזה, ביטוח לאומי פתח גם מוקד, קו לנפגעים ולמשפחות החללים, שקו הזה אנחנו נותנים את כל המידע על מיצוי הזכויות

שירי בר-לב אשכנזי:  אנחנו מפנים למענים הקיימים

שירי בר-לב אשכנזי:  צוותים שלנו, עובדי שיקום ופקידי תביעות יוצאים לשטח, עורכים ביקורים גם במלונות, גם בבתי החולים, גם בבתי משפחות שיושבות שבעה

שירי בר-לב אשכנזי:  לצערנו המון מאוד מוקדים

שירי בר-לב אשכנזי:  ומיידעים על המענים הקיימים

שירי בר-לב אשכנזי:  וזהו למעשה

מיקי לוי: תודה רבה לך

מיקי לוי:  משרד הרווחה, בבקשה

איילת רצון: שלום

איילת רצון:  שמי איילת רצון, ממשרד הרווחה

איילת רצון:  אנחנו במשרד מגויסים כולם

איילת רצון:  החל מהמטה ועד לרשויות

איילת רצון:  בתקופה הזאת אנחנו נמצאים - - - בהם המשפחות והאזרחים נמצאים

איילת רצון:  אנחנו מגויסים, אם זה ללהב 433, אם זה במחנה שורה

איילת רצון:  אם זה עכשיו בכל המלונות בתל אביב, בירושלים, באילת ובים המלח

איילת רצון:  גם אני נמצאת היום באחד מבתי המלון

איילת רצון:  ואנחנו משתדלים לתת מענה לכלל האזרחים שהיו מוכרים לנו ושלא מוכרים לנו

איילת רצון:  מפונים, נפגעים, בכל מקום שהם נמצאים

איילת רצון:       אני חייבת לומר, אם דיברו קודם על המצוקה של הפסיכולוגים והפסיכיאטרים, המצוקה של העובדים הסוציאליים, אני חושבת שהיא ידועה ומוכרת

איילת רצון:  בימים כתיקונם אנחנו נמצאים בחוסר משווע בכוח אדם

איילת רצון:  תקנים יש, אבל אין מי שיאייש את התקנים

איילת רצון:  שוב, בגלל השכר במגזר הציבורי

איילת רצון:  אני מאוד מאוד מתחברת לכל הדברים שנאמרו כאן

איילת רצון:  וכמה חשוב לטפל בזה כדי שלא נגיע למצבים של חוסר גם היום

איילת רצון:  ויחד עם זאת, ולמרות הכול, אני חייבת לומר שאנחנו פרושים באמת באמת בכל מקום

איילת רצון:  אנשים מתנדבים, עובדים סוציאליים מתנדבים, פנסיונרים של המשרד ושל מחלקות הרווחה התגייסו להתנדב ונמצאים באמת באמת בכל מקום

איילת רצון:       אנחנו מטפלים גם באוכלוסיות של המוגבלויות, גם ביום יום, גם עכשיו

איילת רצון:  לתת להם מענים בחירום

איילת רצון:  בין אם זה בדיקת צרכים, יצירת קשר עם כולם

איילת רצון:  אם אנחנו מדברים על האוכלוסייה ששהתה במסגרות של משרד הרווחה ובתקופה הזאת המסגרות לא נפתחו או נפתחו בחלקן, להיות איתם בקשר

איילת רצון:  יצאו נהלים מאוד מאוד ברורים לכל מחלקות הרווחה, בכל התחומים: גם מוגבלויות, גם אזרחים ותיקים, גם שלם, מה שהיה תקו"ן בעבר

איילת רצון:  של יצירת קשר, של בדיקה, של צרכים, של פתיחת חמ"לים בכל מקום על מנת לתת מענה לצרכים

איילת רצון:  יש קשר יום יומי הדוק בכל המקומות האלה, גם עם משרד הבריאות, גם עם משרד החינוך, גם עם הביטוח הלאומי, כדי באמת לתכלל את המענים שניתנים

איילת רצון:  גם עם פיקוד העורף במקומות רבים

איילת רצון:  משטרת ישראל

איילת רצון:  אנחנו נותנים מענה מיידי גם בחרדה, גם בטראומה וגם לכלל המשפחות

מיקי לוי: תודה רבה

מיקי לוי:  אתם שחקן ראשי בעניין הזה

מיקי לוי:  אני מבין את הקשיים, אני מבין את החוסרים

מיקי לוי:  זה לא מוריד מהאחריות של כולנו, ואני בתוכה

מיקי לוי:  נצטרך, גם אני אשוחח אישית עם שר הרווחה

מיקי לוי:  צריך לעשות משהו בעניין של העובדים הסוציאליים

מיקי לוי:  הנושא של הפסיכולוגיים זה לא כל כך בתחום שלכם, אלא אם כן אני טועה, אבל תכף נפנה את כל הבעיות האלה למשרד ראש הממשלה אולי

מיקי לוי:  תודה רבה לך

מיקי לוי:  את רוצה להגיד משהו או שאת רוצה אחרי משרד ראש הממשלה?      

דבורה ביטון: אחרי

מיקי לוי: בבקשה, משרד ראש הממשלה יסכם את העניין לפני שאני אסכם

אראל מרגלית: אני רוצה להודות ליו"ר הוועדה על הדיון החשוב הזה

מיקי לוי: רק שנייה, אני מתנצל

מיקי לוי:  יש מישהו מהאוצר? לא? טוב

מיקי לוי:  סליחה, בבקשה

אראל מרגלית: כן

אראל מרגלית:  אז אני רוצה להודות ליו"ר הוועדה על הדיון החשוב הזה, על עבודת הוועדה ולאנשי מבקר המדינה על הדוח

אראל מרגלית:  אני אחלק את הדברים שלי להתייחסות קצרה לדוח משנת 2019, לפעולות שאנחנו עושים עכשיו ובמבט לעתיד

אראל מרגלית:       אז לעניין הדוח, אנחנו הקמנו מרכז חוסן באשקלון, מרכז חוסן בנתיבות, שנותן מענה גם לאופקים ובני שמעון

אראל מרגלית:  כך שאזור הדרום מכוסה על ידי מרכזי חוסן

אראל מרגלית:  בנוסף, שני המרכזים הצפוניים, גליל מזרחי וגליל מערבי, הכנסנו אותו תחת המטרייה של ועדת ההיגוי העליונה לעניין מרכזי חוסן

אראל מרגלית:  אנחנו העברנו החלטת ממשלה בשנה שעברה, באוגוסט, שמאגמת בעצם את כל תקציבי מרכזי החוסן בהחלטה אחת

אראל מרגלית:  כשלב ראשון לקראת הכנסתו לבסיס התקציב

אראל מרגלית:  זה היה, זו הייתה אחת ההמלצות המרכזיות של הדוח ואני חושב שזו המלצה חשובה מאוד

מיקי לוי: אני מבין ששנתיים זה אבוד, כי התקציב הוא דו שנתי

אראל מרגלית: לא, לא, תקציב לשנת 2024 אנחנו, דרך אגב, לפני המלחמה כבר הפצנו הצעת מחליטים לגבי התקצוב לשנת 2024

אראל מרגלית:  אני רק אני אגיד, בשנת 2023 התקציב של כל מרכזי החוסן עמד על 26 מיליון ש"ח

אראל מרגלית:  פלוס כל מיני תקציבים שהגיעו ממקורות אחרים

אראל מרגלית:  והתקציב לשנת 2024 כלל גידול ל-30 מיליון

אראל מרגלית:  אני חושב שפשוט הסכומים האלה הם עכשיו פחות רלוונטיים

אראל מרגלית:  נצטרך לעדכן את הסכומים

אראל מרגלית:  ואם יו"ר הוועדה יכול לעזור לנו מול משרד האוצר - - -     

מיקי לוי: אני כבר אומר לך, אני אומר לך, אני רושם לי לתיק תזכורת, כך אני עובד, לסוף שנת הכספים הזו, ולא חשוב מה יקרה, סוף 2023, בדצמבר, להביא אותך לוועדה לביקורת המדינה עם תשובות האם הכסף הזה נכנס לבסיס התקציב או זה רק הצהרות

מיקי לוי:  זה אחד

מיקי לוי:  שתיים, האם היו תוספות תקציב לאור המצב הקיים

מיקי לוי:  זה שנשלח עכשיו מכתב בדרישה לשר האוצר ואני אכתב בו את משרדכם, משרד ראש הממשלה, משרד הרווחה ושר הבריאות, לתקציב במיידי, זה סיפור אחר

מיקי לוי:  אני מדבר איתך על הסכם ומה שאמרת עכשיו, שהגדלתם את זה ל-30

מיקי לוי:  לאור האסון הגדול הזה זה ברור שזה לא מספיק

מיקי לוי:  והדאגה שלי, כמי שהיה שם במשרד האוצר, בהעדר דיוני תקציב, אלא זה תקציב המשכי, אני מאוד מאוד מאוד חושש שאי אפשר יהיה להכניס את זה

מיקי לוי:  תאמין לי, לתלמידי חוץ לארץ, ואני לא רוצה לעסוק בפוליטיקה עכשיו, מוצאים את התפקיד

מיקי לוי:  אז תמצאו את התקציב גם ל-2024 להגדיל את זה

מיקי לוי:  ובסוף שנה זו אנחנו נקיים דיון

מיקי לוי:  את מוזמנת כבר לדיון הזה, כי את תושבת שדרות ויש לך עניין

מיקי לוי:  אנחנו נרצה לראות תוספת מהותית, משמעותית, כדי לטפל בטראומה הלאומית הייתי אומר, של מה שקרה במלחמה האחרונה

מיקי לוי:  30 מיליון שקלים לא מספיקים

מיקי לוי:  לא מספיקים

מיקי לוי:  צריך להכפיל את זה ל-60 מיליון ואפילו אף יותר

מיקי לוי:  עכשיו, אם זה יישאר ברמת ההצהרה, אני לא אתן לכם מנוחה

מיקי לוי:  אני אומר לכם, תפקידה של הוועדה הזו לבקר את פעולות הממשלה מתוקף החוק

מיקי לוי:  תמצאו

מיקי לוי:  אני מעודד ממה שאתה אומר, מכיוון שאני מכיר תקציב דו שנתי, הייתי במשרד האוצר, אני מבין את המגבלות שלו מאיפה לוקחים? כי אין דיוני תקציב חדשים

מיקי לוי:  אין דיוני תקציב חדשים

מיקי לוי:  אלא אם כן יבוא מישהו ויגיד אני מביא הצעת חוק שמבטלת את תקציב 2024 ובונה תקציב חדש

מיקי לוי:  זו האפשרות היחידה, כי אחרת אין

מיקי לוי:  ואני אומר את זה בכעס, כעס על עצמנו, אני בתוך העסק

מיקי לוי:  אני לא בורח מאחריות

מיקי לוי:  בבקשה להמשיך

אראל מרגלית: הדבר הנוסף שוועדת ההיגוי העליונה למרכזי חוסן עשתה זה לגבש תוכנית להגברת החוסן האזרחי

אראל מרגלית:  יש בעצם טיוטה שצריכה להגיע לאישור

אראל מרגלית:  אז זה לגבי הדוח עצמו

אראל מרגלית:       לגבי הפעולות שעשינו עכשיו

מיקי לוי: יש לי מקורות תקציביים בשבילך

מיקי לוי:  כל תלמידי חוץ לארץ חזרו הביתה, יש שם 60 מיליון שקלים, תיקח את זה מזה

מיקי לוי:  אני נתתי לך עצה

מיקי לוי:  אני מניח ששומעים אותי אנשים אחרים

מיקי לוי:  לא אליך, זה לא אליך אישית, כי אתה לא יכול לעשות את זה

מיקי לוי:  אני אומר את זה לפרוטוקול, כל תלמידי חוץ לארץ חזרו חזרה הביתה, בני ישיבות, 60 מיליון שקלים, תקציב שהתפנה, אפשר לקחת את זה משם

מיקי לוי:  בבקשה להמשיך

אראל מרגלית: בסדר

אראל מרגלית:  עכשיו אני קצת רוצה להתייחס למענים שיחד עם משרד הבריאות ושאר משרדי הממשלה, חינוך ורווחה עכשיו בזמן הזה

אראל מרגלית:  אנחנו הגדלנו את תקציבי החוסן בדרום עד סוף השנה באופן מיידי בכמעט 9 מיליון ש"ח

אראל מרגלית:  בסדר? זה משהו שקרה כבר

אראל מרגלית:       מרכז החוסן הארצי, העל אזורי, הטיפולי, יקום מחר

אראל מרגלית:  אושר לכך התקציב

אראל מרגלית:  הוא אמור לתת מענה בין השאר לאותם נפגעים של אותה מסיבה למשל, שבעצם אינם מתגוררים באותם אזורים שמכוסים על ידי מרכזי חוסן, קרי הצפון או הדרום

אראל מרגלית:  וכן לאוכלוסיות נוספות

אראל מרגלית:  אני מקווה שהוא יעבוד טוב

אראל מרגלית:       עכשיו, לגבי המצב במלונות

אראל מרגלית:  שם לגבי המענים של משרד הבריאות, אז הוא נמצא שם ברמה האזורית, נציגים של משרד הבריאות דרך בתי החולים הפסיכיאטריים

אראל מרגלית:  אבל בעצם מתכללים פעולות גם של מרכזי החוסן, גם של בתי החולים, כך שבעצם יודעים איזה מענים צריכים לתת בתוך המלונות

אראל מרגלית:  כן אני אחבר פה את משרד הרווחה, שבונה מודל, גם משרד החינוך וגם משרד הרווחה, מודל לתכלול כל המענים הפסיכו-סוציאליים בתוך המלונות

אראל מרגלית:  אני מנסה לחבר את זה יחד עם הפעילות של משל"ט ינאי מפיקוד העורך, שבעצם יש לו חוליות שליטה, מפקדים מטעם פיקוד העורף בכל אותם המלונות

אראל מרגלית:  הכול צריך לעבוד ביחד

אראל מרגלית:  כולם צריכים, הצרכים צריכים, כלומר, להיות מתוכללים

אראל מרגלית:      ועכשיו אני רוצה קצת לדבר במבט קדימה

אראל מרגלית:  אני, דרך אגב, בין השאר, אני עובד ממש עכשיו על הצעת המחליטים להקמת מנהלת השיקום של עוטף עזה

אראל מרגלית:  שגם שם יהיה צוות שעוסק בכל הנושאים החברתיים, בראייה מתכללת

אראל מרגלית:  בסדר? אבל זה לעניין עוטף עזה

אראל מרגלית:  ברור לנו שעוד מקומות נפגעו

אראל מרגלית:  יש ערים במעגל השני, כן? ויש גם אנשים שנפגעו מאזורים אחרים בארץ

אראל מרגלית:  עוד לא דיברנו על הצפון ומה שחס ושלום עלול לקרות שם עם התקדמות המלחמה

אראל מרגלית:       יש פה היקף רחב מאוד של מענים שצריכים לתת גם בתחום הטיפולי, הנפשי

אראל מרגלית:  גם בתחום הסוציאלי, גם בתחום החינוך

אראל מרגלית:  צריכים לראות איך המענים האלה משולבים ואנחנו מדברים בתחום בריאות הנפש

אראל מרגלית:  אני לא איש טיפולי, אבל כן אני יודע שמענה ראשוני יכול למנוע הרבה פעמים את הטראומה ארוכת הטווח, את פוסט הטראומה ארוכת הטווח

אראל מרגלית:  ולכן חשוב מאוד שכל מי שנפגע יקבל את המענה

אראל מרגלית:  יש מעגלי פגיעה מסוגים שונים

אראל מרגלית:  יש את המעגל הראשון, תושבי עזה שחוו, לא יודע איך לקרוא לזה, אם פוגרום או במילים יותר חזקות

אראל מרגלית:  ואנחנו נעשה כל מה שניתן על מנת שיקבלו את המענה שהם צריכים לקבל

אראל מרגלית:  תודה

מיקי לוי: תודה רבה

מיקי לוי:  תכף אני אפנה את הדברים אליך

מיקי לוי:  תשאירו אותו בתמונה, כי אתה אמור לתכלל את כל העניינים האלה, אתה ומנכ"ל משרד ראש הממשלה

מיקי לוי:  בבקשה

דבורה ביטון: כבוד יושב הראש, באמת כפי שציינת אני מהמפונים בשדרות

דבורה ביטון:  ואני קצת נדהמת פה לשמוע, לדאבוני, את ההתחשבנות הלא רלוונטית, בתקופה כזו

דבורה ביטון:  צו השעה עכשיו זה לשחרר כל מה שאפשר, וביד נדיבה

דבורה ביטון:  ואם פסיכולוגים מקבלים 40 שקלים לשעה, אז אל תשבו איתם עכשיו על הסכם שכר קדימה

דבורה ביטון:  כמו שאתם יודעים לעשות צו 8, תעשו צו 8 בנושא הכספים ושחררו ותנו לאנשים טיפול, אדוני

דבורה ביטון:  פסיכולוגים ילדים כמעט ולא קיימים

דבורה ביטון:  המצב הוא כאוטי

דבורה ביטון:       אני רוצה להזכיר לאדוני שעוטף ישראל ושדרות הם כבר בטראומה מזמן

דבורה ביטון:  הטרגדיה והטווח שנוצר זה כבר השיא

דבורה ביטון:  הלבבות שבורים

דבורה ביטון:  ולכן אסור, יש מספיק כסף במדינה

דבורה ביטון:  יש כספים שעומדים ולא מנווטים נכון

דבורה ביטון:  זה הזמן לשחרר

דבורה ביטון:  אני אקח את הערת אדוני ואני אפנה לשר הרווחה לשעבר, ואנחנו כן נקדם

דבורה ביטון:  כי זה לא, אנחנו לא נסיים עכשיו בשעת החירום

דבורה ביטון:  הימים עוד יגידו, הנזקים יהיו גדולים יותר

דבורה ביטון:  יעלו למדינת ישראל במאות, במיליוני שקלים

דבורה ביטון:  וכשאני שומעת כאן 30 מיליון, 60 מיליון מרכזי חוסן, זה בושה ושערורייה

דבורה ביטון:  כשאני יודעת, ויודעת היטב, ואין זמן לפוליטיקה, לאן נווטו כספים בסכומים מטורפים

דבורה ביטון:  אז אם עכשיו לא יתנו ולא יחזיקו את מי שהיה בעצם המטווח ברווזים, הגדר החיה של המדינה הזאת, אין לי מילים אדוני

דבורה ביטון:  ואני מאוד, אני סומכת על אדוני שהוא לא יקל כאן

דבורה ביטון:  ואני בהחלט אשמח להגיע לוועדה הבאה

דבורה ביטון:  תודה רבה אדוני

מיקי לוי: תודה רבה לך על הדברים שיצאו מהלב

מיקי לוי:  אנחנו נוציא מכתב מתכלל לשר האוצר, שבו אנחנו דורשים, לא מבקשים, דורשים תקציב במיידי, כדי לתת לכל מרכזי החוסן, לכל הפסיכולוגים, לכל המערך הכולל הזה

מיקי לוי:  ומשרד ראש הממשלה, אתה תהיה מכותב יחד עם שני השרים

מיקי לוי:  הפנייה היא לשר האוצר, יכותב שר הרווחה ושר הבריאות

מיקי לוי:  אתם, תפנה את זה למנכ"ל משרד ראש הממשלה

מיקי לוי:  זה תפקידו, זה תפקידו לתכלל בין המשרדים

דבורה ביטון: ודי עם הסחבת

מיקי לוי: זה תפקידו, אני אומר את זה

מיקי לוי:  ואני מבקש ממך, אם תרצה גם נפנה עותק למנכ"ל משרד ראש הממשלה, מהמכתב לשר האוצר שבו אנחנו דורשים שהוא יתכלל את העניין הזה

מיקי לוי:       הדוח של מבקר המדינה היה רק בסיס לדיון הזה

מיקי לוי:  אני הייתי צריך בסיס כדי לדון בנושא הכול כך חשוב הזה

מיקי לוי:  שכר הפסיכולוגים בשירות הציבורי, תעודת עניות למדינת ישראל

מיקי לוי:  40 שקלים לשעה? תעודת עניות

מיקי לוי:  איך אני יכול לבקש, לדרוש שהם יבואו לעבוד בשירות הציבורי? איך אני יכול לעשות את זה? על אחת כמה וכמה העובדים הסוציאליים שלהם תרומה נכבדת

דבורה ביטון: עם איזה מוטיבציה הם יגיעו אדוני?     

מיקי לוי: וכן אין להם השכלה או הכשרה, אבל אפשר לבוא ולעשות כמו ששמענו פה מטלי לבנון, שאפשר לעשות איזה שהיא הכשרה בסיסית כדי שהם יהיו הטיפול והמעגל הראשוני

מיקי לוי:  גם החוסר בעובדים סוציאליים כתוצאה משכר עלוב, עלוב שמדינת ישראל נותנת לעניין הזה

מיקי לוי:  אז נכון, תפקידה של הוועדה הוא לא להיכנס לנושא שכר ובגלל זה הפניתי את הדרישה הזאת לחברת הכנסת מיש עתיד שתגייס את שר הרווחה לשעבר

מיקי לוי:  יבדקו מול ההסתדרות, בהיעדר נציגות

מיקי לוי:  שמענו ממנה, מד"ר גיגי שאין להם נציגות, מ-2018

מיקי לוי:  אנחנו ניתן לך את הטלפון שלה

מיקי לוי:  מ-2018 אין להם נציגות, אז אין הסכמי שכר חמש שנים

מיקי לוי:  נהדר

מיקי לוי:  הבייביסיטר של הילדה שלי מרוויחה יותר מ-40 שקלים לשעה

מיקי לוי:  בושה וחרפה

מיקי לוי:       ואני כבר אומר למשרד ראש הממשלה, בדצמבר, בהיעדר תקציב חדש למדינת ישראל, ואני יודע מה זה ללקט תקציב לחזק את התקציב הזה, מתקציבים שהתפנו

מיקי לוי:  יש תקציבים קואליציוניים שהתפנו

מיקי לוי:  שיתפנו

מיקי לוי:  אני לא אומר להוריד

מיקי לוי:  או שתפנו

מיקי לוי:  אם תרצו, אני מוכן להיות יועץ שלכם

מיקי לוי:  הייתי חבר גם בוועדת כספים הרבה שנים וגם סגן שר האוצר

מיקי לוי:  מאיפה להביא את הכסף

מיקי לוי:  אבל יש מספיק בעלי מקצוע באוצר שיודעים לעשות את זה, טובים ממני, אגב

מיקי לוי:       אתם חייבים, חייבים, 30 מיליון שקלים הם לעג לרש

מיקי לוי:  גם 60 מיליון שקלים לא יספיקו אחרי הטראומה הלאומית הזאת

מיקי לוי:  אתם תצטרכו לחפש תקציבים

מיקי לוי:  לשבת ולתכלל את כלל הפעולות של משרד הרווחה ושל משרד הבריאות, כדי לטפל באנשים האלה

מיקי לוי:  כדי שהאנשים האלה יוכלו לחזור לבתיהם ולבנות את הקהילות שלהם מחדש

מיקי לוי:  זו לא טראומה אישית, זו טראומה לאומית

מיקי לוי:  ו-60 מיליון שקלים גם לא יספיקו, לא לעוטף ולא לתושבי שדרות ולא לתושבי אופקים

מיקי לוי:  והתפקיד של מנכ"ל משרד ראש הממשלה, הוא לתכלל את כלל הפעולות בין המשרדים השונים

מיקי לוי:  חד משמעי

מיקי לוי:  אנחנו נכניס את זה גם למכתב שלנו

מיקי לוי:  נעשה בהמשך גם ישיבות, כשיהיה קצת שקט ומקווה שעוד פעם, המלחמה הזאת תיגמר בהכרעה טוטאלית של האויב הרצחני הזה

מיקי לוי:  נקיים דיון המשך על צורת הטיפול

מיקי לוי:  ובסוף השנה, שזה לא רחוק, אנחנו נקיים בסוף השנה דיון בנושא התקציבי איך משרד ראש הממשלה מצא תקציבים נוספים

מיקי לוי:  אתם תטפלו, "יש עתיד" יחד עם שר הרווחה, אין להם נציגות לפסיכולוגים

מיקי לוי:  ליצור קשר עם ההסתדרות, לראות מי אמור לייצג אותם

מיקי לוי:  לבנות אולי ייצוג מחדש כדי לטפל בכך, בשכר שלהם, שיהיה הולם, שנוכל לגייס עבור השירות הציבורי

מיקי לוי:       אני מסיים את הדיון הזה בלב כבד מאוד

מיקי לוי:  עד עכשיו נמנעתי מדיונים שאינם קשורים איכשהו למלחמה

מיקי לוי:  לא הייתה לי ברירה אלא לקיים את הדיון הזה

מיקי לוי:  אני מודה לכל המשתתפים שבאו גם לאולם הוועדה וגם השתתפו בזום

מיקי לוי:  אתם הוספתם לנו מהידע המקצועי שלכם

מיקי לוי:       תודה רבה לכולם, ישיבה זו נעולה